
Sto godina Glavnog kolodvora ujedno je i sto godina Zagreba. 
Kolodvor, u vrijeme gradnje — na kraju grada, uskoro će 
postati dio sadašnjega zagrebačkog trga. Svi politički potresi 
nalazili su odraz na željeznici, a miran život kolodvora bio je 
narušavan različitim idejama o njegovom premještanju s 
postojeće lokacije. Sve su to momenti koje autori nisu mogli 
zaobići u svom radu. 


U traženjima podataka o kolodvoru od velike nam je pomoći 
bio rad željezničara Ivana Belavića, a značajnu pomoć pružili 
su nam Krunoslav Tušek i Radoslav Karleuš koji su nam 
dopustili da presnimimo fotografije i razglednice iz njihovih 
privatnih kolekcija. Ovu priliku koristimo i da se zahvalimo 
brojnim prijateljima koji su dolazili u uredništvo Željezničara 
i upućivali nas na izvore informacija, a dragocjena pomoć 
došla nam je i iz »Tehničkog muzeja« u Zagrebu i njegove 
kustosice Nede Staklarević. 


Branimir Butković 

Gradnju željezničkih pruga i uvođenje brzog željezničkog 
prijevoznog sustava bilježimo u zemljama Europe u prvoj 
polovini 19. stoljeća. Hrvatska i Slovenija, kao sastavni 
dijelovi Habzburške monarhije, kasnije Austro-ugarske 
monarhije, vrlo su brzo obuhvaćene gradnjom magistralnih 
pruga, zahvaljujući, prije svega, izuzetno zanimljivom 
geostrateškom položaju koji omogućava izlazna Jadransko 
more. Pokretački motiv monarhije za gradnju magistralnih 
pruga kroz ta područja bio je povezivanje metropola, Beča 
i Budimpešte, s lukama na moru, Trstom i Rijekom. 
Kasnijim širenjem vitalnih željezničkih smjerova i 
poticanjem gradnje mreže pobočnih, vicinalnih željeznica nastojalaje Monarhija 
sveobuhvatnu ekspanziju kapitala, početne industrije i trgovine usmjeriti na 
vlastite prometne tijekove i izvozne luke. 


Navedeni ciljevi potakli su najprije gradnju pruge Beč — Graz - Zidani Most — 
Ljubljana - Trst koja je u promet puštana etapno, od 1849. do 1857. godine. 
Građena je u državnoj režiji kao pruga Južnih carinskih i kraljevskih državnih 
željeznica prema projektu i pod vrhovnim nadzorom glasovitog inženjera Ghega. 
Na taj prometni smjer za Trst već se 1860. priključuje pruga Budimpešta — 
Nagykanizsa - Čakovec - Kotoriba — Pragersko, čime je i Ugarska ostvarila vezu 
s Trstom, a Hrvatska dobila prve kilometre pruge. 


Dovođenjem pruge Beč — Trst do Ljubljane, Državno je ministarstvo u Beču 
1851. godine izdalo nalog za trasiranje nastavka pruge od Zidanog Mosta preko 
Zagreba do Siska. Građevni radovi su na tom dijelu otpočeli već sljedeće godine, 
no, zbog danomice sve težeg financijskog stanja državnih uprava Habzburške 
monarhije te terenskih teškoća na dijelu buduće pruge između Zidanog Mosta 
i Radeča, do 1855. izveden je samo donji stroj pruge do Brestanice ukupne 
duljine 30 km. Nakon toga radovi su u idućih pet godina definitivno stali. 


Državne željeznice u privatnim rukama 


U međuvremenu Habzburšku je monarhiju sve jače pritiskalo breme vojnih 
neuspjeha i besparica pa se odlučila na prodaju svih Državnih južnih pruga u 
Austriji, Lombardiji, Veneciji i središnjoj Italiji. Kupile su ih na licitaciji 1858. 
godine za 100.000.000 franaka u srebru bankarske kuće baruna Rottschilda iz 
Londona i Pariza, udruživši kapital i osnovavši Ujedinjeno carsko i kraljevsko 
povlašteno društvo Južnih željeznica (u daljnjem tekstu Društvo Južnih željeznica) 
sa sjedištem u Beču. Time su Državne željeznice Habzburške monarhije prešle 
u privatne ruke. Prema ugovoru Društvo je dobilo ovlasti eksploatacije pruga, 
ali i obvezu gradnje novih prema zahtjevu Vlade monarhije. Koncesija je 
ugovorena na rok od 90 godina. 


Prema ugovoru otpočetu gradnju pruge Zidani Most - Zagreb - Sisak valjalo je 
nastaviti i dovršiti do 1861. Društvo Južnih željeznica. Isto je valjalo sagraditi 
i prugu Zagreb - Karlovac i to do godine 1862. . Početak radova je odugovlačen 
pa je Društvo tek 1860. otpočelo s trasiranjem nastavka pruge od Brestanice. 
Većinu građevnih radova na toj pruzi preuzelo je, na temelju licitacije, građevno 
poduzetništvo »Braća Pongratz«, koje je u nas uvelo modernije metode pri 
izvođenju velikih inženjerskih građevina. 


Najveći objekt na toj pruzi u gradnji bio je most preko Save kod Zagreba sa 
sedam riječnih i dva obalna stupa. Temeljenje stupova obavljeno je 1860/61. a 
zidanje tesanim kamenom 1861/62. godine. Sastavni dijelovi željezne rešetkaste 
konstrukcije izrađeni su u Beču, dopremljeni Dunavom i Savom do Siska, a 
odatle kopnenim putom na radilište. Prema kroničarima ondašnjeg vremena, 
poslovni poduhvat bio je prevlačenje konstrukcije s pomoćnih skela na kamene 
zidane stupove, što je obavljeno 21. svibnja 1862. »u prisustvu bana Šokčevića 
i mnoštva naroda koji je s velikim zanosom pratio napredak tog neobičnog i 
velikog rada«. Gotovo istovremeno dovršenje i željezni most preko rijeke Krapine 
kod Zaprešića, a tijekom ljeta užurbano se izvodilo polaganje gornjeg stroja 
pruge. 


Broj stanovnika 


1857 1890 
Zagreb 16 657 37 369 + 2000 vojnika 
Rijeka 13 000 29 000 
Osijek 14 344 19 601 
Varaždin 9 358 11176 


Južni kolodvor u Zagrebu 1862. godine 95, GRADNJA PRVOG KOLODVORA U ZAGREBU 


Prva »vatrena kola« u Zagrebu 
U Zagreb je 31. kolovoza 1862. dovršenom prugom od Zidanog Mosta stigla prva 


lokomotiva, tri dana kasnije i prvi pokusni vlak sastavljen od lokomotive i dva 
vagona. Dan kasnije vlak je nastavio put do Siska. Tehnička kolaudacija čitave 

pruge završena je 16. rujna, a toliko priželjkivana pruga i službeno je predana 
prometu 1. listopada 1862. godine. Dugo planirana svečanost za dolično 
otvaranje pruge izostala je, što je izazvalo ogorčenje širokih krugova u Zagrebu. 
No unatoč tomu, na dan otvaranja, duž pruge, a posebice na novosagrađenim 
kolodvorima u Zagrebu i Sisku okupilo se mnoštvo naroda pozdravljajući prva 
»vatrena kola«. Tek devetnaest dana kasnije u Sisku je, u čast otvaranja pruge, 
priređena pučka zabava na kojoj je, uz predstavnike vlasti iz Zagreba i izvođače 
gradnje, prisustvovao i manji broj izletnika. 


U početku je u prometu na novosagrađenoj pruzi bio po jedan putnički i više 
teretnih vlakova u oba smjera. Vožnja je od Zidanog Mosta do Siska, ili obratno, 
trajala 4 sata i 30 minuta što je u usporedbi sa 12 sati, za koliko je isti put 
prevaljivala diližansa, golem napredak i vrtoglava brzina. Dužina pruge iznosi 
ukupno 125,310 km, a granicu između Slovenije i Hrvatske pruga prelazi na km 
50,804. Troškovi gradnje pruge dosegli su 9.500.000 forinti. 


Kolodvor u Sisku 1862. godine 


Paralelno s gradnjom pruge podignute su i jednoobrazne prizemne prijamne 
zgrade u svih sedam postaja. Zgrade su tipizirane vanjštine s rubovima od 
crvene opeke oko pročelja, vrata i prozora. U Zagrebu i Sisku sagrađena su veća 
kolodvorska zdanja, djelimice na kat, u karakterističnoj arhitekturi Društva 
Južnih željeznica, te podignute ložionice (u Sisku sa središnjom okretaljkom). 
U Zagrebu je kolodvor nazvan Južni kolodvor (današnji Zagreb Zapadni) koji je 
daljnjih 30 godina, sve do podizanja Zagreb Državnog kolodvora (današnjeg 
Glavnog) bio središnji kolodvor u Zagrebu. Nakon tri godine, 1865, Društvo 
Južnih željeznica realiziralo je i gradnju pruge Zagreb — Karlovac kao početni 
krak vrlo interesantne pruge prema Rijeci. 


Pokretač naglog razvoja grada 
Uvođenje željezničkog prometa za Zagreb od višestrukog je značenja. Grad 


postaje izravno povezan sa središnjom Europom, štoje u vrijeme kada se zdušno 
trudi da iz srednjovjekovnog preraste u suvremeno koncipiran glavni grad, 

velika prednost. Prostorne barijere brže se nadilaze, utjecaji lakše prodiru, duh 
novog nezaustavivo se probija. Uz to dolaskom željeznice u Zagrebu se razmjerno 
naglo počela razvijati industrija: 1862. počele su raditi plinara i tvornica 
parketa, 1864. tvornica kože, parna pilana i paromlin, a 1865. tvornica duhana. 
Njihov broj svakodnevno raste. Tako krajem 1885. u Zagrebu djeluje 19 
industrijskih poduzeća s 2.000 zaposlenih, a petnaestak godina kasnije već 41 
poduzeće s 3.650 zaposlenih. Naveden ekonomski procvat omogućio je 
sveobuhvatan prosperitet grada. 


Veća se pažnja počinje posvećivati graditeljstvu i formiranju fizionomije grada. 
Tako se 1850. donosi Privremeni općinski red za kraljevski grad Zagreb kojim 
se Gradec, Kaptol, Vlaška ulica i Horvati udružuju u jedinstven kraljevski grad, 
što predstavlja prekretnicu u oblikovanju Zagreba kao suvremenog 
srednjoeuropskog grada. Godine 1859. objelodanjuje se Red građenja za 
zemaljski grad Zagreb koji propisuje budući izgled današnje jezgre grada, a 
odredbama usmjerava njegov razvitak u vrijeme intenzivne gradnje. Tako nalaže 
gradnju ravnih ulica koje se sijeku pod pravim kutem (za razliku od dotadašnjih 
proizvoljno krivudajućih), gradnju kuća, isključivo od kamena ili opeke, sličnog 
tipa i uvjetovane visine (za razliku od ranijih, uglavnom drvenih kućeraka) koje 
moraju stajati »neposredno jedna do druge i zabranjeni su međuprostori za 
uvoze i druge svrhe«. 


Pogled na Zagreb 1862. g. 


Osam godina kasnije, 1865. godine, gradska Skupština prihvaća Plan za 
reguliranje grada, prvi urbanistički plan Zagreba. Plan predviđa uređenje 
starijih dijelova grada (onih u Gornjem gradu) te gradnju novih koji bi se 
adekvatno nadovezali na već postojeće. Planje obuhvaćao i gradnju infrastrukture 
bitne za moderan razvoj grada kao što su vodovod, željeznička pruga, kolodvor. 
Kasnije regulatorne osnove iz 1878. i 1889. godine inicirale su gradnju i 

uobličavanje Donjeg grada, obilježivši ga trajno u arhitekturi i graditeljstvu tada 
najmodernijim stilovima neoklasicizma. U tom je razdoblju sagrađen niz trgova- 
parkova s impozantnim palačama koje ih obrubljuju - Zrinjski, Strossmayerov 
i Tomislavov trg. Njihove su parkovne plohe znalački obrađene, upotpunjene 
vodoskocima, kipovima i palačama koje i danas osvaja monumentalnošću — 
Umjetnički paviljon, palača Akademije znanosti i umjetnosti, Glavni kolodvor. 
Oblikovani su tada Starčevićev trg, Botanički vrt te u nastavku niz trgova: 
Marulićev, Mažuranićev i Trg maršala Tita na čijem središtu je 1895. godine 
iskrsnuo impozantan neobarokni hram HNK-a. 


Navedene regulatorne osnove inicirale su i gradnju prvih vodovodnih rezervoara, 
uvođenje vodovoda, gradnju cesta koje povezuju grad s rubnim seoskim 
naseljima — Selske, Lenjingradske, Savske i Trnjanske. Uz to otvoreno je 
središnje skupno groblje na Mirogoju, krasni hoteli »K caru austrijanskom« i »K 
ugarskoj kruni«. Zamah graditeljstva prati i uvođenje tehničkih novina — 
tramvaja, najprije konjskog-filoksere 1891., telefona 1886. (sa 147 pretplatnika), 
električne rasvjete 1892. godine, a 1888. sagradila se i uspinjača. 


Tako je Zagreb upravo tijekom druge polovine 19. stoljeća položio temelj 
duhovnom imaterijalnom životu zahvaljujući dobrim dijelomiuvođenju željeznice. 


Željeznice u Hrvatskoj prelaze u nadležnost Ugarske 


Povijesni slijed događaja doveo je polovinom 19. stoljeća, nakon učestalih 
neuspjelih vojnih pothvata Habzburške monarhije, do njenog slabljenja i 
duboke krize državnih resursa što ju je primoralo na sklapanje Austro-ugarske 
nagodbe 1867. godine i uspostavu dualističke monarhije. Monarhija je podijeljena 
naaustrijskiiugarski dio, ajedinstvoje očuvano tek u osobi zajedničkog vladara 
te segmentu vojske i vanjskih poslova. Nagodbom banska Hrvatska je i formalno 
podijeljena: Dalmacija i Istra ostaju u austrijskom dijelu, a sjeverna je Hrvatska 
prepuštena madžarskim vladajućim krugovima. Ugarska postaje samostalna 
država koja, među inim bitnim segmentima vlasti i odlučivanja, vodi i upravu 
nad željeznicama i na području Hrvatske, Slavonije, Srijema i čitave Vojvodine. 


Uprava je centralistička s madžarskim službenim jezikom, a naziv joj je Magyar 
Alam Vasutak, skraćeno MAV (Madžarske državne željeznice). Tim novim 
državnopravnim statusom, Ugarska dobiva mogućnost da provedbu željezničke 
politike podredi osobnim interesima koji se unekoliko kose s dotadašnjom 
željezničkom politikom Beča. Naime, Habzburška je monarhija inzistirala na 

gradnji pruga prema Trstu, a Ugarska je željela ostvariti željezničku vezu 
Budimpešte s Rijekom kao vlastitom izvozno-uvoznom lukom. Tako zamišljena 
veza mogla se ostvarivati jedino kroz hrvatske krajeve pa je bilo potrebno 
definirati državno-pravni položaj Hrvatske unutar Ugarske. Stoga se 1868. 
zaključuje Hrvatsko-ugarska državna nagodba kojom svi važniji resursi za 
funkcioniranje i razvoj zemlje prelaze u nadležnost zajedničkih poslova potpisnica 
Nagodbe. Na temelju toga Ugarska, putem Ministarstva komunikacija i javnih 
radova, preuzima i gradnju pruga kroz Hrvatsku, potisnuvši tako s tog područja 
prvotni utjecaj austrijskog kapitala i Povlaštenog društva Južnih željeznica. 
Rijeka, koja je od 1848. do 1867. pripadala Hrvatskoj, Nagodbom je 
»prisajedinjena« svetoj kruni madžarske Kraljevine, čime su ostvareni svi 
preduvjeti za gradnju pruge Zakany - Rijeka. 


Povlašteno društvo Južnih željeznica protivilo se navedenim težnjama Ugarske 
željevši samo, preko svojih već sagrađenih pruga Budimpešta - Nagykanisza — 
Zakany i Zagreb Južni kolodvor - Karlovac, te produljenjem ove posljednje, 
doprijeti do Rijeke. No madžarska Vlada, koristeći prevladavajuće uvjerenje da 
se tako važna pruga može graditi isključivo državnim kapitalom, a nikako 
privatnim (kakav je kapital Društva Južnih željeznica), donosi 1868. godine »po 
hitnom postupku« Zakon o izgradnji željezničke pruge o državnom trošku od 
Zakanya do Zagreba i od Hatvana do Miskolcza. Za gradnju obje pruge bilo je 
predviđeno 9.500.000 forinti. 


Svečano otvaranje žakanjske pruge 


Pruga Zakany - Koprivnica - Dugo Selo - Zagreb (103.074 km) sagrađena je za 
svega šesnaest mjeseci te svečano predana prometu 4. siječnja 1870. godine. 
Svečanosti su, uz ugledne goste, bili nazočni i ugarski ministar Ministarstva 
komunikacija i ban Hrvatske koji su, puštajući prugu u promet, istakli politički 
učinak te željezničke prometnice koja još tješnije povezuje Hrvatsku s Ugarskom. 

Početna postaja ove pruge bio je Zakany, konačna Zagreb Južni kolodvor, obje 
u vlasništvu Društva Južnih željeznica, štoje godinama kompliciralo organizaciju 
i realizaciju prometa na toj pruzi. Paralelno s prugom Madžarske državne 
željeznice su sagradile i svoj kolodvor, Zagreb Državni kolodvor (Zagreb M.A.V.) 
na mjestu današnje Pošte Zagreb 2. Prijemna zgrada tog kolodvora bila je 
prilično neugledna, čitavo je vrijeme imala status prolaznog kolodvora, a 
srušena je 1936. godine. Zagreb Državni kolodvor imao je tri kolosijeka, prolazni 
i dva preticajna, neophodna za ulazak vlakova u konačnu stanicu Zagreb Južni 
kolodvor. 


Novo sazgrađena pruga razdijelila je grad Zagreb na sjeverni, napućeni dio, čija 
gradnja i duhovni procvat upravo bilježe zamah, i južni sa svega nekoliko ubogih 
kućeraka, jezgre kasnijeg radničkog naselja. Za vezu između ta dva dijela grada, 
decenijama potpuno oprečna, sagrađena su već tada dva cestovna prijelaza u 
razini s brkljama na predzvonjenje, u Petrinjskoj i Preradovićevoj ulici (gdje je 
kasnije sagrađen podvožnjak u današnjoj Kumičićevoj ulici). Otada, pa dobrim 
dijelom i do naših dana, pruga simbolično dijeli dva svijeta istog grada: imućniji, 
purgerski i siromašniji, svijet pridošlih. 


Neophodna gradnja središnjeg kolodvora 


Već su prve godine eksploatacije novosagrađene pruge Zakany — Koprivnica — 
Dugo Selo — Zagreb pokazale svu opravdanost njene izgradnje. Promet se je 
danomice povećavao što je bio i razlog više za ostvarenje već ranijih planova 
Madžarske državne željeznice o produljenju pruge do Rijeke. Tako već 1873. 
Državne željeznice grade dio pruge od Karlovca do Rijeka, a 1880. otkupljuju i 
dio pruge Zagreb — Karlovac od njena vlasnika i graditelja, Društva Južnih 
željeznica. Time je Madžarska ostvarila direktnu željezničku povezanost 
Budimpešte s Rijekom, čime Zagreb postaje jako tranzitno područje. Promet je 
u stalnoj ulaznoj putanji, putnika, pogotovo prema Rijeci, ima sve više. 
Istovremeno kapaciteti su u Zagrebu ostali isti te se pokazali potpuno 
neprikladnim i uskim grlom za odvijanje prometa na direktnoj pruzi Madžarskih 
državnih željeznica. 


Zagreb Južni kolodvor koji je, unatoč postojanja privremenog Državnog kolodvora 
u Zagrebu, ostao zajednički kolodvor za obje željezničke uprave, nije se od 
gradnje 1862. godine uopće proširivao pa je bio daleko premalen za narastajuće 
potrebe. Otežavajuća okolnost bila je i u činjenici da žakanjska pruga nije bila 
direktno spojena s glavnom prugom prema Rijeci pa su vlakovi u dolasku iz 
Budimpešte morali, mimo Zagreb Državnog kolodvora, produljiti u Zagreb Južni 
kolodvor. Tu su, za nastavak puta prema Rijeci, morali mijenjati smjer vožnje 
premještanjem lokomotive na čelo vlaka. Time se gubilo dosta vremena uz to što 
su Južne željeznice permanentno stvarale teškoće, najčešće s opskrbom 
lokomotiva vodom. Stoga je Prometna uprava Državnih željeznica u Zagrebu 
tijekom 80-ih godina energično tražila od Direkcije u Budimpešti da što prije 
odluči o gradnji novog kolodvora u Zagrebu te njegova izravnog spajanja s 
glavnom prugom prema Karlovcu. 

Za gradnju novog kolodvora zauzeli su se i građani 
Zagreba potpisavši 1883. godine, njih 4.600, predstavku 
gradskom zastupstvu kojom žele potaknuti, i gradnju 
središnjeg kolodvora te željezničke strojarske radionice. 
Već sljedeće godine Gradska općina donosi zaključak o 
kupnji zemljišta od privatnih vlasnika, a Ministarstvu 
komunikacija i javnih radova sugerira da se kolodvor 
gradi prema postojećem nacrtu (danas nepoznatom), da 
se poštuje odrednica nacrta koja za gradnju traži 17 
jutara zemlje te da se komunikacija preko tračnica u Petrinjskoj ulici ostavi 
otvorena za pješake. 


Financiranje - kamen spoticanja 


Madžarska vlada, Ministarstvo komunikacija i Kraljevske madžarske državne 
željeznice bili su svjesni neophodnosti gradnje navedenih objekata u Zagrebu, 
tim više što bi se gradnjom svog kolodvora oslobodile i plaćanja ne male rente 
Povlaštenom društvu Južna željeznica u ime korištenja Zagreb Južnog kolodvora. 
No godinama su pregovori madžarske vlade i hrvatske Zemaljske vlade o gradnji 
spornih objekata zapinjali na pitanju financiranja-opozicija u hrvatskom Saboru 
odbijala je financirati gradnju s obrazloženjem da bi novosagrađeni kolodvor 
služio u prvom redu interesima Madžarske (»kolodvor bi služio za odvijanje 
tranzitnog prometa iz Rijeke prema Budimpešti«), a državni proračuni Madžarske 
nisu mogli podnijeti dodatne investicije. 

Tako je goruće pitanje gradnje kolodvora u Zagrebu odugovlačeno sve do 15. 
siječnja 1890. godina kada je zajednički hrvatsko-ugarski Sabor, na prijedlog 
Gabora Barossa, ministra trgovine, izglasao X zakonski članak o »osnutku jedne 
radione za popravak vozila i posebne stanice Mađarskih državnih željeznica u 
Zagrebu«. Za sve navedene radove bio je predviđen kredit od 2.118.072 forinte 
i 4 novčića od čega bi na troškove gradnje kolodvora otpalo 1.000.000 forinti. 
Sredstva bi se osigurala na teret povrata predujmova koje je madžarska Vlada 
1880. odobrila Krajiškoj vojnoj zakladi za gradnju krajiškog dijela pruge Sunja 
- granica Vojne krajine. 


Prvi korak »ophodnja terena« 


Nakon tako pomalo salamonskog rješavanja financiranja »željezničkog pitanja 
u Zagrebu«, mogle su otpočeti pripreme za njegovu realizaciju. Osnovana je 
komisija od predstavnika Madžarskih državnih željeznica (i Direkcije iz 
Budimpešte i Prometne uprave u Zagrebu), Zemaljske vlade i grada Zagreba. 
Vrhovni nadzor nad radovima gradnje imala je Direkcija Madžarskih državnih 
željeznica putem svog posebno imenovanog predstavnika u Zagrebu, dok su 
organizacija i koordinacija poslova te nadzor povjereni Prometnoj upravi u 
Zagrebu. Svi nacrti za gradnju izrađeni su u Direkciji u Budimpešti, a svi 
građevinski radovi, izuzev kolosiječnih, imali su biti povjereni, putem javne 
licitacije, građevinskim poduzećima. Sve kolosiječne radove, »kako na kolodvoru, 
tako i na spojnoj pruzi kolodvora i prvog odgranka« (čime bi se ostvarila izravna 
veza Državnog kolodvora s riječkom prugom) trebala je, u vlastitoj režiji, izvesti 
Prometna uprava u Zagrebu. Grad Zagreb bio je obvezan besplatno ustupiti 
zemljište površine 24 do 25 jutara. 


Radi usaglašavanja stavova i potreba Madžarskih državnih željeznica i grada 
Zagreba, članovi komisije krenuli su 25. veljače 1890. godine u »ophodnju 
terena« predviđenog za gradnju kolodvora i uređenje pratećeg okoliša na tada još 
potpuno neuređenom prostoru. 


Na temelju zaključaka s »ophodnje« definitivno je usvojen prijedlog Gradske 
uprave Zagreba da se kolodvor podigne između produljenih Preradovićeve i 
Petrinjske ulice, što je kao idealno mjesto istaknuto i ucrtano već regulatornim 
osnovama iz 1887. i 1889. godine. Nadalje, zajedničko je mišljenje bilo da 
kolodvor ima služiti »na ukras Zagrebu«, da pročeljem mora biti okrenut prema 
palači Akademije, da os kolodvorske zgrade mora ležati u osi s navedenom 
palačom kako bi kolodvorska zgrada zatvorila trg koji grad namjerava sagraditi 
u produljenju Akademičkog, današnjeg Strossmayerovog trga. Tako bi planiran 
niz trgova između već postojećeg Zrinjskog trga i novog kolodvora, zasađenih 
zelenilom, činio upečatljiv ulaz u središte grada, a potakao bi i gradnju istočne 
i zapadne strane produljenog Akademičnog trga. 

Neka rješenja aktualna i danas 


Tijekom »ophodnje« decidirano je riješen i problem povezivanja dijelova grada 
sjeverno i južno od kolodvora i željezničke pruge s dalekovidnim alternativama 
i za budućnost, od kojih se mnoge nisu ostvarile ni danas. Tako je odlučeno da 
se željeznička pruga u produljenoj Petrinjskoj ulici premosti pješačkim mostom, 
širokim dva metra, na mjestu dotadašnjeg pješačkog prijelaza preko žakanjske 
pruge, zbog očekivanog povećanog prometa u svezi sa zapošljavanjem novih 
radnika u željezničkoj radionici i općenito na željeznici. U Preradovićevoj ulici 
(danas Kumičićevoj) ostavljen je pješački prijelaz s »brkljom na predzvonjenje« 
iako je gradsko poglavarstvo tražilo da se i tu prijelaz zamijeni podvožnjakom ili 
pješačkim mostom. No Prometna uprava toje odbila uz obrazloženje o neznatnom 
prometu na tom prijelazu. Na Savskoj cesti predviđena je gradnja kolnog putnog 
prijelaza širine deset metara te pješačkih prijelaza širine po tri metra, s time da 
je ukazano na potrebu gradnje podvožnjaka zbog »živahnog prometa«. Podvožnjak 
za pješačkiiautomobilski prometveć je tada planiran ispod vestibila kolodvorske 
zgrade, radi čega je razina parka snižena do Umjetničkog paviljona (kojije i do 
danas ostao samo san). Tada je i dogovoreno da uređenje okoliša kolodvora 
financiraju Madžarske državne željeznice, a grad se obvezao da, uz besplatno 
ustupanje zemljišta, sagradi tramvajsku prugu na konjski pogon tzv. filokseru 
od novog kolodvora preko Ulice Marije Valerije (današnje Praške) do Jelačić trga, 
gdje bi je spojili s već postojećom prugom do Ilice, te sagradi ceste širine osam 
do deset metara sa sjeverne i južne strane od kolodvora. 


Niče »vert za biline« 


Istovremeno grad poklanja sedam jutara zemlje na nasipu od Južnog prema 
Državnom kolodvoru za uređenje »verta za biline« (Botaničkog vrta) koji bi 
zelenilom i nasadima rijetkih vrsta flore odvojio kolodvorski kompleks od 
budućeg stambenog dijela grada, a ujedno bi bio šetalište građana te učilište 
studentima zagrebačkog Sveučilišta. Troškove podizanja Botaničkog vrta od 
50.000 forinti preuzela je Zemaljska vlada. Gradnjom je predviđen čitav sklop 
objekata — upravna zgrada sa stanom za upravitelja, sedam staklenika, više 
spilja, akvarij sa zlatnim i drugim ukrasnim ribicama, jezero i paviljon za 
održavanje glazbenih koncerata. Vrt je građen paralelno s kolodvorom i svečano 
otvoren zajedno s njime, 18. kolovoza 1892. godine. 


Grad dobiva i novu poštu 


Tijekom priprema za gradnju čitavog kolodvorskog kompleksa aktualizirano je 
i pitanje daljnjeg djelovanja poštanske uprave u Zagrebu. Naime, pošta je imala 
svoje prostorije u prvom, Zagreb Državnom kolodvoru, od njegove gradnje 1870. 
dok je u novoj kolodvorskoj zgradi za poštu predviđen tek malen prostor. Stoga 
Poštanska uprava u Budimpešti intervenira u nadležnom Ministarstvu trgovine 

i traži da se, paralelno s gradnjom Državnog kolodvora u Zagrebu, uđe i u 
gradnju samostojeće zgrade pošte. Zahtjev je prihvaćen, gradnja odobrena uz 
prijedlog Prometne uprave u Zagrebu i gradskog poglavarstva da se zgrada pošte 
projektira tako da zakloni sa strane Trga pješački most koji bi se imao izvesti 
kroz zgradu. Stoga je utanačeno da se pošta sagradi između starog žakanjskog 
i novog Državnog kolodvora, dakle na mjestu koje je Zagrepčanima u sjećanju 
po pješačkom mostu uklonjenom 1979. godine. 


Na temelju navedenih viđenja u Direkciji Državnih željeznica izrađeni su nacrti 
za novu poštu te osigurana sredstva u iznosu od 40.000 forinti. Gradnju je 
preuzelo, kao najpovoljnije na licitaciji, Građevinsko poduzeće Siebenschein i 
Fischer. Zgrada je postojala sve do 1949. kada je, zbog preuskih kapaciteta, 
sagrađena današnja Pošta Zagreb 2 i to na mjestu prvog Zagreb Državnog 
kolodvora iz 1870. godine (srušenog 1936.). 


Strojarnica — velik industrijski pogon 

Rješavanje kolodvorskog pitanja u Zagrebu obuhvaćalo je i gradnju strojarnice 
Državnih željeznica, okončavši tako višegodišnje »natezanje« oko tog objekta. 
Naime, već je 1884. godine, južno od žakanjske pruge (na mjestu današnje 

Radionice »Gredelj« sagrađena pomoćna radionica Madžarskih državnih 
željeznica za manje popravke lokomotiva, dok su se svi veći popravci te glavni 
pregledi obavljali u radionici u Budimpešti. Svakodnevnim narastanjem prometa 
povećavale su se i potrebe za popravcima, a time i za većim radioničkim 
kapacitetima u Zagrebu. Madžarske državne željeznice su bile voljne financirati 
gradnju nove, sveobuhvatnije strojarnice, ali je grad odugovlačio s osiguranjem 
zemljišta. Vidjevši to Karlovac je uočio svoju priliku da se domogne, za to vrijeme, 
velikog industrijskog pogona pa je ponudio besplatno zemljište i oprost od 
maltarine za dovoz građevnog materijala. To je primoralo Zagreb da podigne 
velik zajam i 1891. kupi 40 jutara potrebnog zemljišta. Za gradnju strojarnice 
bilo je odobreno i osigurano 1.500.000 forinti, što govori o namjeri podizanja 
značajnog industrijskog pogona koji bi s vremenom zapošljavao i do 800 ljudi. 
Već tada se razmišljalo i o gradnji radničke četvrti uz strojarnicu, no dalje od 
razmišljanja tada se nije došlo. Strojarnica je dovršena 1893. i u prvim je 
godinama zapošljavala 200 radnika u prvotnim pogonima: montaži lokomotiva, 
kotlovnici, strugari, kovačnici i putničkoj kolnici. 


Otac kolodvora - Ferenc Pfaff 


Gradnja prateće infrastrukture za novi Državni kolodvor (nasipi, tračnice . . .) 
otpočela je prva u početku ljeta 1890. godine, a izvodili su je zagrebački 
građevinski poduzetnici Josip Siebenschein i Samuel Fischer. Oni su, uz sve 
zemljoradne poslove, preuzeli i gradnju ložionice ugovorivši kompletan posao za 
203. 897 forinti i 57 novčića. Istovremeno u Budimpešti su se zaokruživale 
pripreme za gradnju središnjeg kolodvorskog kompleksa. 


Projektiranje kolodvorskog zdanja povjereno je iskusnom i dokazanom 
stručnjaku, arhitektu Ferencu Pfaffu koji je, tijekom dugogodišnjeg službovanja 
u Direkciji Državnih željeznica, znalački i estetski vrhunski projektirao mnoge 
kolodvorske zgrade u Madžarskoj i Hrvatskoj, naprimjer u Požunu, Aradu, 
Pečuhu, Segedinu, Temišvaru, Debrecinu, Zagrebu, Rijeci. Projekt kolodvorskog 
zdanja, koji sadrži tridesetak nacrta, prihvaćen je 28. srpnja 1890. Već nakon 
dva tjedna u Budimpešti je izvedena licitacija za odabir graditelja. Medu mnogim 
konkurentima kao najpovoljniji, s obzirom na najnižu ponudu od 366.504.22 
forinti, odabrano je Građevno poduzeće Vilim Milko iz Budimpešte skompanjonom 
Antunom Vaskovićem iz Zagreba. Gradnja kolodvorske zgrade otpočeta je prvih 
mjeseci 1891. a dovršena sredinom lipnja 1892. godine, mjesec i po prije 
ugovorenog roka od 1. kolovoza. I još jedan špecifikum — gradnja kolodvora s 
kompletnim pratećim zahvatima realizirana je s utroškom 923.009 forinti i 46 
novčića, što je za 76.990 forinti i 54 novčića manje od predviđenog i proračunom 
odobrenog iznosa od 1.000.000,00 forinti. 

Zube možele 
kupiti-a: 
ne svoje vlastite ! 


Zubni kamenac 


Narodne Novine 4. srpnja 1891. 

(Nesreće) Težak Antun Zakošik iz Reihenburga, 50 godina star, radio je jučer na novom kolodvoru, 
te se je poslijepodne od sunčanice onesvjestio. Gradski stražar dao dga je odmah na gradskih 
sanitetnih kolih odpremiti u bolnicu milosrdne braće gdje je navečer umro. Istoga dana su još dva 
težaka na novom kolodvoru od sunčanice oboljela, ali brzo pružena pomoć omogućila je, da su se 
oba oporavila. 


Narodne Novine 9. srpnja 1891. 

(Tučnava nagradilištu) Jutros u 7 satih posvadili su se težaciLjudevit Štegel iz Varaždina i Eduard 
Stanković iz Klanjca kod gradnje na novom kolodvoru te su se nalazilih potukli. U otom hrvanju 
pala su obojca kroz luknju kroz koju se vuče opeka, te su oba zadobila težkih ozliedah. Potonji je 
tako ozledjen da se je na gradsjih sanitetskih kolih morao odvezti u bolnicu, doči, je Štegal mogao 
sam do bolnice doći. 


Pogled na Glavni kolodvor s 
jugoistočne strane oko 1918. god. 


Tipična neoklasicistička građevina 


Kolodvorska zgrada projektiranaje po svim, u to vrijeme važećim, arhitektonskim 
uzusima za reprezentativne zgrade. Stil neoklasicizam, kompozicija strogo 
simetrična, naglašen središnji dio i zgrade na završecima zdanja, dekorativni 
elementi pažljivo odabrani, funkcionalnost prostora strogo poštovana. Zgrada 
zauzima 186,50 metara duljinskog prostora. Središnji dio građen je u visini 
dvaju katova, na njega se s obje strane nadovezuju dugačka jednokatna krila 
koja završavaju nešto višim jednokatnim zgradama. Čitavom duljinom zgrade, 

s njene južne strane, predviđen je otkriven peronski prostor. Projektom je 
namjenski definiran i čitav unutarnji prostor kolodvorskog zdanja. Tako je u 
glavnoj ulaznoj hali predviđena osobna blagajna s tri »šaltera«, brzojav i 
redarstvo. U zapadnom krilu, uz dugačak hodnik, redali su se: trafika, soba za 
osoblje vlaka, posebna čekaonica 2. razreda, blagovalište 1. i 2. razreda i 
čekaonica s blagovalištem 3. razreda. Ulaz, odnosno izlaz, bio je projektom 
predviđen sa zapadne i istočne strane i to kroz niske, od glavne fronte uvučene, 
posebne dijelove koji se nadovezuju na pobočne zgrade. No tijekom gradnje 
kolodvorske zgrade realiziran je samo zapadni ulaz, a istočni je nadograđen tek 
1906. godine. 


U istočnom krilu zgrade bile su predviđene prostorije za prtljagu, blagajne za 
prtljagu i njihovu isporuku, prostorije za »glavara postaje« i njegova zamjenika, 
prometnu pisarnu, brzojav, pratioce vlakova, poštu, liječnika (s čekaonicom). 
Prvi kat pobočne zgrade istočnog krila zauzimali su stambeni prostori za 
službeno osoblje, dok su u prvom katu pobočne zgrade zapadnog krila bile sobe 
za konobare i pomoćno osoblje restauracije. 


Uz kolodvorsko zdanje Ferenc Pfaff je projektirao i fasadu te sve stucco 
dekoracije na i u zgradi koje je izvelo kiparsko poduzeće Vilim Maršenko iz 
Budimpešte. Posebnim je nacrtom Pfaff odredio ulazni dio kolodvorskog zdanja 
sa četiri korintska stuba koji su podignuti u visinu prvoga kata kako bi ostalo 
dovoljno mjesta za visoka i široka ulazna vrata koja bi omogućavala ulazak 
velikom broju putnika. Ulazni dio završava s velikim zabatom ispunjenim 
alegoriskim figurama. Isto tako minuciozno projektiran je i interijer doprinjevši 
time da je Zagreb, gradnjom kolodvora, obogaćen prvorazrednim spomenikom 
kulture koji, u najboljoj maniri reprezentira arhitekturu neoklasicizma s kraja 
19. stoljeća. i 


Puštanje u probni rad 


"OBZOR: 16. siječnja 1890. 

Prvi spavaći vagon. Od danas stupit će u promet na pruzi Budimpešta — Dembevar - Zakany — 
Zagreb (odlazak iz Zagreba u 6.55 u večer u Budimpešti u 9.10 u večer) spavaći vagoni. Tim se 
vagonima mogu služiti samo putnici prvog razreda, i to uz pristojbu od 4 forinte bez obzira na 
udaljenost i vrijeme uporabe. Karte u tu svrhu potrebite mogu se dizati kod konduktera dotičnog 
vlaka. 


Narodne Novine 2. srpnja 1892. 

(Gradski promet i novi kolodvor) 

Od jučer razdieljen je cijeli gradski promet u dvije struje i to jedna prema južnom i jedna prema 
novom državnom kolodvoru. Veći dio prometa naročito osobnoga ide sada novom cestom od 
Zrinjevca k novom kolodvoru. Na samom kolodvoru bilo je jučer, ako na dan otvorenja vrlo živahno, 
a u večer opažalo se gotovo selenje? naroda Petrinjskom ulicom i pomenutom cestom prema 
kolodvoru koji je sjao u moru svjetla. Može se kazati da je obćinstvo cijeloga grada s ovom ures 
zgradom i njezinom raszvjetom, podpuno zadovoljno. Kolodvor ostati će još jedno dva dana za 
obćinstvo otvoren u svih svojih prostorijah. 

»OBZOR« 4. srpnja 1892. 

Zagrebački tramway. Da se do danas nisu još postavile tračnice do novoga kolodvora, uzrok jeste 
taj što su tračnice pomutnjom otpravnika vlakova iz Belgije poslane u Hamburg, iz Hamburga u 
Trst, iz Trsta pako mjesto u Zagreb opet natrag u Hamburg. Za koji dan stići će u Zagreb i tako će 
radnje odmah otpočeti. ' 


1892. Narodne novine 

(Novi kolodvor) Nadopunjujući viest o rasvjeti novog kolodvora, doznajemo da je tako zvani 
službeni pokus rasvjete bio u subotu 18.t.mj. u večer u prisutnosti gg nadzornika Pfaffa, graditelj 
poslovodje nadmjernika Zenkera, glavara postaje Šarlaja, ravnatelja plinare Manderra, poduzetnika 
Siebenscheina itd. te rasvjeta uspjela na potpuno zadovoljstvo svih interesovanih. 


SaZrinjevca pruža razsvijetljeni kolodvor u istinu veličajnivelegradskipogled, što sazadovoljstvom 
konstatovat možemo. Vestibul, čekaonice, prostorije gostionice, manipulationske prostorije, 
coridor razsvietljeni su Siemenskimi tzv regenerativni plameni. Svega ima 485 plamenahsa više 
od 15 000 sviećah. jakosti. Peron razsvjetljen je od 26 dvoplamenskih krugljah, prostorije uzduž 
zgrade gdje se roba prima sa 10 velikih svjetiljka, svaka 3 plamena u jakosti od 150 sviećah. 
Budućih danah postavit će se uzduž dovozne ceste s Zrinjskog trga 10 candelorah. 


Kao što smo istakli, svi radovi gradnje i uređenja Zagreb Državnog kolodvora bili 
su dovršeni prije roka, već sredinom lipnja, pa nije bilo razloga da se kolodvor 
ne preda prometu bar probno, već 1. srpnja, tim više što su se tako »u hodu« 
mogle otkloniti eventualne teškoće i nepravilnosti u novoj organizaciji prometa 
prije službenog otvaranja. Tom prigodom predstavljen je i novi vozni red kojim 
je, kao polazna i dolazna postaja, određen Zagreb Državni kolodvor, umjesto 
dotadašnjeg Zagreb Južnog kolodvora. Prema novoj organizaciji prometa, 
vlakovi usmjereni prema Varaždinu i Zidanom Mostu prolazili su i nadalje kroz 
Zagreb Južni kolodvor, vlakovi prema Karlovcu, Rijeci, Sisku i Vinkovcima vozili 
su spojnom prugom od Zagreb Državnog kolodvora do odvojka gdje su vlakovi 
prema Karlovcu i Rijeci nastavljali put državnom prugom, vlakovi prema Sisku 
južnom prugom od Zagreb Južnog kolodvora do Siska, a dalje prema Novoj 
Gradiški ponovo državnom prugom. 


Vrijeme je u voznom redu bilo označeno od 0 do 12 sati s time da je vrijeme od 
5.59 ujutro do 6 sati poslije podne smatrano dnevnim, a sljedećih 12 sati 
noćnim. Vozni red je bio konstruiran na temelju srednjoeuropskog vremena koji 
su, prve u Europi, u vozni red uvele upravo Madžarske državne željeznice s 1. 
listopada 1891. godine. Vozni se je red mijenjao dva puta godišnje, 1. svibnja je 
stupao na snagu ljetni, a s 1. listopada zimski vozni red. 


»OBZOR« 31. kolovoza 1892. 

(Vozni red na novom kolodvoru kr. državne željeznice) Sutra jutro otvara se novi kolodvor kralj, 
državne željeznice. Tim povodom oglašuje uprava prometa sliedeći vozni red na ovoj postaji. 
A-Čast nam je p.n. obćinstvo obaviestiti, da će se naš zagrebački kolodvor dana 1. srpnja L.g. 
javnomu prometu otvoriti s osobnim vlakom br 804 koji će u 9 satih 9 časakah prije podne iz 
Budimpešte stignuti u Zagreb. 

Obznana otvorenja. 
Povodom 1. srpnja t. g. obavit se imajućeg 


otvorenja novog kolodvora 


kr. ug. državnih željeznicah u Zagrebu, uslobodjujem se ge 
objaviti, da sam preuzeo na kolodvoru + 


$ brostioničarske prostorij 


Oslanjajuć se na višegodišnje izkustvo, koje sam stekao kao go- 


9990900000006 


*: stioničar na kolodvoru, nastojati ću da podvorim uvjek najboljim se 
PS jelom, te ću točiti samo izvrstna naravna hrvatska g 


i na prošlogodišnjoj zagrebačkoj izložbi sa najvećom odlikom nagradjeno 


res Dvostruko ožujsko pivo asa 


$ Blau-ove pivare u Sisku. 
Nastojati ću, da si stečem naklonost p. n. obćinstva i da si isto 
uzdržim, te bilježim za mnogobrojni posjet moleći 
osobitim veleštovanjem 


e 


+++ 


Ladislav pl. Petrović, 


o (8108) 2—1 gostioničar na kolodvoru. 


' e 
$+999999000010900000003006 


Odgovorni urednik: 1. Zee. 


Tehničko odobrenje bez prigovora 


od državnog kol Pore 


na južni kolodvor 


Od južnog kolodvora na 
državni kolodvor , . .| 


A arać a nei = Zagreba : š 


od og od državnog "| | 
kolodvora skojedragrače | 


ei 


Tijekom kolovoza, prije službenog otvaranja, uslijedila je tehnička kolaudacija 
novog kolodvorskog kompleksa. Komisija, sastavljena od predstavnika 
Ministarstva komunikacija i Direkcije Državnih željeznica iz Budimpešte, 
Prometne uprav iz Zagreba i predstavnika izvođača radova, preuzela je objekt 5. 
kolovoza 1892. godine zabilježivši u službenom izvještaju da su svi radovi 
dovršeni na vrijeme, bez prekoračenja rokova, da su radovi obavljeni solidno i 
u skladu s nacrtima i uvjetima, bez ijednog prigovora. 


Kolodvor, u ime Cara, otvorio grof Tisza 


Svečano otvaranje novog, za odvijanje prometa vitalnog, Zagreb Državnog 
kolodvora, upriličeno je 18. kolovoza 1892. godine, na rođendan cara Franje 

Josipa 1. U monarhiji taj je dan bio državni praznik tradicionalno svečano 
obilježavan puštanjem u rad svih većih i značajnijih objekata. Na svečanost 
otvaranja Zagreb Državnog kolodvora pozvan je Car osobno, no došao je samo 
njegov zastupnik, grof Tisza, ministar predsjednik madžarske Vlade. Broj 
uzvanika bio je pozamašan, a mnogi od njih iz samog vrha državne Vlade i 
Uprave kao Baross Gabor, ministar trgovine i prometa, grof Khuen Hederwary, 
ban Hrvatske, Ludwigh Gyla, predsjednik Madžarskih državnih željeznica, 
Janoš Skalka, prometni upravitelj Prometne uprave u Zagrebu sa svim 
načelnicima i višim činovnicima, Franjo Rački, predsjednik Akademije znanosti 
i umjetnosti, Rudolf Mašinski, gradonačelnik Zagreba sa svim šefovima odjela 
i višim činovnicima. Među uzvanicima bili su i direktor Povlaštenog društva 
Južnih željeznica, vojni zapovjednik XIII. vojnog zbora u Zagrebu, rektor 
zagrebačkog Sveučilišta te predstavnici svih kulturnih i privrednih organizacija 
u Zagrebu. Vjerski obred u tu je čast služio dr. Antun Mihanovics, kardinal i 
nadbiskup u Zagrebu. Simboličnim presjecanjem vrpce, grof Tisza je, u ime 
Cara, proglasio Kolodvor otvorenim. Nekoliko trenutaka iza, u 10.35 sati prije 
podne, krenuo je sa Zagreb Državnog kolodvora prvi vlak prema Rijeci. 


Svečanost je nastavljena prijemom kod zapovjednika XIII. vojnog zbora u 
Zagrebu, svečanim banketom u 13 sati u Banskim dvorima. Navečer je grof 
Tisza, u ime madžarske Vlade, priredio prijem u hotelu »K caru austrijanskom«. 
Takvi svečani prijemi postali su tradicionalni svakog 18. kolovoza, a organizirala 
ih je Prometna uprava u Zagrebu. Prijemi su sve do 1904. godine održavani u 
istom hotelu, a o tada u novosagrađenoj zgradi Prometne uprave u Mihanovićevoj 
ulici. 


Prvi glavar postaje (šef kolodvora) Zagreb Državni kolodvor bio je Janoš Matota, 
njegov zamjenik Martin Konrad, a šef skladišta Šandor Kameny. Istovremeno šef 
ložionice bio je inž. Šandor Raizner, a zamjenik inž. Samu Pongracz. Službeni 
jezik na željeznici u Zagrebu (kao i u ostalim državnim službama) bio je 
madžarski, što je godinama provociralo građane Zagreba, izazivalo otpore i 
negodovanja te sužavalo mogućnosti zapošljavanja u tada uvaženoj i dobro 
plaćenoj željezničkoj službi. 


»Narodne novine« 15. 1. 1890. g. Brzojavne viesti 

U Budimpešti, 1. 1. Ministar trgovine Barass podnio je na jučerašnjoj sjednici zajedničkog sabora 
zakonsku osnovu o gradnji državnog kolodvora u Zagrebu i glavne radionice za ugarske državne 
željeznice. Zakonska osnova određuje gradnju posebne postaje i glavne radionice uZ. U paragrafu 
2. zakonske osnove određuje se da se za te gradnje upotrebe predujmovi, koji su dani za gradnju 
željeznice Sunja — Brod, te se imadu povratiti iz krajiškog investicionalnog fonda. U paragrafu 3. 
ovlaštuje se vlada, da se za povećanje lokomotivnog parka upotriebi dobitak, koji će poteći od 
konverzije prioritetskog zajma kozičko-oderberške željeznice i koji se imade predati državnoj 
blagajni u svrhu, da se djelomično umanji garantirani predujmljeni dug iste željeznice. U 
obrazloženju veli se da zbog velikog razgranjenja južne mreže državnih željeznica, nastaje 
potreba, da se za tu gromadu podigne posebna glavna radionica i da je u Zagrebu potrebna 
postaja. O tom predmetu vodili su se već dulje vremena priegovori između bana i ministra 
tragovine, ali su do sada obziri na financijski položaj bili razlogom, da se je stvar morala odgađati. 

Proračun troškovala, sastavljen međutim po odredbi ministra za trgovinu, pokazuje, da će troškovi 
za zagrebačku postaju iznositi 1.000.000, a za glavnu radionicu 1.400.000 forinti. O povratku tih 
svotah iz krajiškog investicionalnog fonda počeo se je dogovarati ministar trgovine sa banom. 


Preuzv. g. ban izjavio je da će u proračunu krajiškog investicionalnog fonda za buduću godinu 
uvrstiti za sada 300.000 for. za odplaćivanje te svote. Taj pridlog bana omogućuje, da se može 
započeti s gradnjom kolodvora. Gradnja ove postaje tim je potrebitije, što južna željeznica nije 
tamošnje postaje od g. 1880. nimalo razširila. Povećanje lokomotivnog parka potrebito je, jer ima 
vrlo malo lokomotivah. Mora se jedno za drugim nabaviti oko 150 novih mašinah. 


Koma novine« 16. 1. 1890. g. 


“Mi smo već početkom prosinca 1889. javili da je kr. ugar. ministar komunikacijah Nj.c. i kr. ap. 
Veličanstvo na predhodnu sankciju osnovu zakona o gradnji državnog željezničkog kolodvora u 
Zis njima spojene glavne strojarnice za porabu kr. ugar. državnih željeznicah. Premda je naša 
viest bila pouzdana, zagrebački opozicionalni listovi ipak su o njoj dvojili, izričući sumnju da je 
tobože prenesena samo radi gradskih izborah u Zagrebu. Jedan jih pače još posljednjih danah 
uvjeravao, da se državni kolodvor u Zagrebu, neće graditi nego da će se tek razširiti sadašnji 
kolodvor južne željeznice, zaključujuć to iz glasa da ugarska vlada iznova nastoji o tom, da od 
društva južne željeznice kupi prugu Zagreb — Sisak. Ta Magjari hoće da od Zagreba načine 
magjarsko selo- kako bionihtjeli u Zdržati kolodvori strojarnicu, što će stajati više od dva milijuna 
Jorintah!? : 


»OBZOR: 17. siječnja 1890. 


Službene novine hoće da prenose politički kapital od osnove zakona, koja je predložena 
madjarskom saboru glede državnoga kolodvora i strojarnice u Zagrebu. Kad bi i istinito bilo što 
one hoće da dokažu, mi pitamo: da li ima cijene na svijetu, za koju jedan narod može prodati svoje 
narodno pravo. 

Kolodvor, koji će se graditi, donijeti će koristi Zagrebu, nema dvojbi, ali ga Madjarska ne gradi za 
to - oni ga grade, jer njima treba »uslijed razvitka južne trase ugarskih kraljevskih željeznica«, jer 
njima treba za njihovu željezničku politiku, koja je sva njima u prilog udešena. 

Pa da li će ga s njihovim novcem graditi? 

Da je Hrvatska financijalno neodvisna, odavno bi kolodvor bio građen — a milijuni koji su išli u 
madjarske blagajne — bila bi Hrvatska uložila u željeznice koje bi služile hrvatskim probitcima. 


»OBZOR« 27. travnja 1892. 


Često puta su nam dolazile pritužbe da ovdanja uprava kr-ug. državnih željeznica traži od 
stranaka uz hrvatski podnesak i magjarski prevod ili opet odgovara na htvatske podneske 
magjarski, samo na njemačke podneske sliedi obično njemački odgovor. Osoblje smatra da se po 
izbornom zakonu u nas kao pripadajuće broju zajedničkih činovnika, po tomu obvezno je vršiti 
ustavno nagodbenoga zakona, po kojemuje zvaničnijezik u Hrvatskoj hrvatski. Uprava bi trebala 
biti sa nadležne strane upućena da se strogo zakona drži i da na hrvatske podneske hrvatski 
odgovara. 


»OBZOR« 11. srpnja 

Novi državni, kolodvor 

donio nam je u Zagreb čitavu magjarsku činovničku naselbinu. Kad stupiš u njegove prostorije, te 
slušaš magjarske glasove njegova službenog osoblja, misliš da si u Kecskematu ili Debrecinu, pa 
te sile, neznajućijezik Arpadovih potomaka, da govoriš teutonski, samo ne hrvatski. Kada ban grof 

Khuen Hedervary, koji sve to znade, a dužan je bditi da se vrše paragrafi 46 i 56 nagodbe, koji 
se besramno ovdje ruše, nečini ništo, da se bezakonju stane na put, neka samo hrvatsko obćinstvo 
prisili magjarsku državnu upravu, da štuje prava i narodni osjećaj zemlje, a to će učiniti, ako se 
služilo bude isključivo hrvatskim jezikom. Zar magjarizacija spada u eru zakona reda i rada. 


13. srpnja 1892. g. 

Sa željeznice. 

Jutros kpd odlaska zagorskog vlaka vozilo se je do 150 osoba u Mariju Bistricu. Platile su treći red 
a bile su strpane u četiri kola za marvu. Kola su bila jošte k tome nezatvorena, bez prečke preko 
vrata, tako da se je, osobito kad vlak krene, mogla dogoditi nesreća. Službujući stražar upozori 
jednog konduktera na to, ali mu ovaj odgovori da ga nije briga niti je on za to odgovoran. Zar 
željeznička uprava to drži umješnim, da njezini organi sa ljudima, koji su svoje novce platili, 
postupaju kao s marvom i da neće skrbiti za tjelesnu sigurnost putnika. 


či Neselje kod putova: 
pio ri Ka 


o “ tii Cologne j 

i sve gradove Sjeverne Amerike 
za BUENOS-AYRES 


»OBZOR« 


Br. 149, Zagreb, 1. srpnja 1902. 

DOMAĆE VIESTI 

Otpuštanje Hrvata iz željezničke službe 

Primismo od dvaju otpuštenih željezničkih službenika obširne dopise, iz kojih vadimo radi naših 
tiskovnih odnošaja samo kratke izvadke. 

Prvi nam među ostalim piše: Istinaje, da su svake godine odpušteni željeznički namještenici radi 
pomanjkanja prometa, ali samo mladji, koji imadu manje službovanja. Glavna se je tada okolnost 
uvažavala, tko ima manje službe. Sada se je dogodilo posve drugačije. Otpušteni su stariji 
službenici, koji imadu 4-5 godina službe - HRVATI. Svi imadu obitelj inejaku dječicu, koja su sada 
ostala bez kruha. Naprotiv imade dosta prometa i dosta mjesta za mlade Magjare koji su upravo 
primljeni u službu. Došlo ih je iz Barcsa 5, iz Kaposzvara 3 i iz Rijeke 13. Taj ni jedan nema više 
službe od 1 godine. U odstupnici su naveli, da »ne razumijemo službe«, a 4-5 godina smo je dobro 
razumjeli. 

Drugi nam medju inim pišu: Činovnik Vilim Filpašić rekao je mnogim Hrvatima, da će ih on sam 
sve po redu od službe suspendirati, koji ne budu znali magjarski. Trebalo bi sada polagati novo 
odredjene izpite, pa ih Hrvati ne mogu položiti, jer se traži, da se polažu na magjarskom jeziku, 
čime ihje lako iztisnuti. Da je od Magjara traženo, kada se je još izpit polagao u hrvatskom jeziku, 
da ioni polažu hrvatski, nijedan ga ne bi položio, jer nijedan, premda služi u našoj zemlji, ne zna 
hrvatski. Ali to su magjari, a sa njima se drugačije postupa nego s Hrvatima. 

Da objesna bude podpunija, da se kod odpuštanja nije gledalo na to, tko je Magjar a tko Hrvat, 
odpuštena su istodobno i četiri Magjara, koji imaju tek koji mjesec službe. Ti su Magjari opetnakon 
kratkog vremena primljeni u službu i namješteni u magazin i grijačnici. Kako se vidi, njihovo je 
odpuštanje išlo samo za tim, da se premjeste u magazin i grijačnicu, proti čemu ni jedan nije 
rogoborio! Od otpuštenih Hrvata nijedan nije primljen natrag u službu na koje drugo mjesto poput 
Magjara. Dvojaka mjerila po tome je za svakog očigledna. 

agreb \B6) Jelačićev trg. Sjeverna strana, 


Zagreb 1880. godine 


Zagrebački Državni kolodvor 1899. godine 


29 


U 


J 


Ulaz u park Maksimir — prva polovina 19. stoljeća 


Ulaz u park Maksimir 1871. godine 

Zagrebački kolodvor 1901. godine 


Samoborski kolodvor 


Zagreb - samoborski kolodvor 1902. godine 

Zagreb — Trg bana Jelačića 1900. godine 


Zagre Agram Orom 

Zagreb Državni kolodvor 1902. godine 

Zagreb (Croatie) Državni kolodvor 

Zagreb - pogled na Splavnicu 1905. godine 


a 
Et ph, 


Zagreb - Državni kolodvor 1912. godine 

u iš : Zagreb - Katančićeva ulica 1906. godine 
Kotančičeva ulica « Rae de Katančić. g g 

Zagreb — pogled na Bakačevu ulicu 1906. godine 


Zagreb — Državni kolodvor 1917. godine 


39 


Zagreb - strojarnica Državnih željeznica, 1918. godine 


Na 


Zagreb — jezero u Maksimirskom parku, 1912. godine 

Zagreb — muzički paviljon na Zrinskom trgu 1914. godine 


ZAGREB. 


Zagreb — Direkcija državnih željeznica 1924. godine 

ZAGREBAČKI 
GLAVNI 
KOLODVOR 

DO 1945. godine 


Boris Udier 


ZAGREBAČKI GLAVNI KOLODVOR 


Poslije prvoga svjetskog rata bivša monarhija raspala se 
u niz nasljednih država, među kojima je bila i Jugoslavija. 
Zadaća, smjerovi iintezitet prometa bitno su se promijenili 
poslije godine 1918. Promjene nastale nakon rata odrazile 
su se i na položaj željeznice, jer mora sve teškoće kod 
odvijanja povećanog prometa svladati sa što manjim 
investicijama te što manjim troškovima i izdacima. 


U to vrijeme razvio se i intenzivan studij željezničkih 
kolodvora, studij funkcije njihovih uređaja, pojedinačno 
i u sklopu većih skupina — u željezničkim čvorištima. Prvi 
dio te znanosti obuhvaća diobu, svrhu i organizaciju pojedinih uređaja, njihovo 
funkcioniranje pojedinačno i u međusobnom sklopu i, konačno, njihov odnos 
prema naseljima. Možemo taj prvi dio te znanosti nazvati »sistematikom«, a drugi 
»analitikom« jer analizira kapacitete tih postrojenja, njihov međusobni odnos s 
obzirom na kapacitete i mogućnosti koje pružaju. 


Osim toga, stvaranjem nove države mijenjaju se i smjerovi odvijanja željezničkog 
prometa i transporta. Prijašnji glavni smjer prometa Budimpešta—Zagreb— 
Rijeka postao je sada marginalan, a novi glavni smjer postaje Beograd—Sisak— 
Zagreb—Zidani Most, što je zahtijevalo bitne preinake u zagrebačkom čvorištu. 
Južne željeznice grade ranžirni kolodvor u Črnomercu (1920) te kolodvore 
Podsused i Klaru s priključkom na prugu za Sušak (Rijeka). Kako bi se ujedinilo 
korištenje željezničkih pruga na osnovi »Rimskih sporazuma« od 29. ožujka 
1923, država preuzima pruge Društva južnih željeznica. Daljnji korak u razvoju 
željeznice bio je 1924. g. kada su željenzice podržavljene, što je olakšalo rad na 
uređenju čitavog čvorišta pod jedinstvenom upravom. Državni kolodvor postao 
je Glavni kolodvor i kao takav jedini dispozicijski kolodvor za sav putnički 
promet. Poradi njegova rasterećenja sagređen je istočni ranžirni kolodvor 
Borongaj (1925), kao inovi lokoteretni kolodvor Zagreb - Istočni kolodvor (1928). 
Time je potpuno odstranjen rad na ranžiranju teretnih vlakova i djelomično rad 
na prijemu i otpremi komadnih i kolnih pošiljaka u Glavnom kolodvoru. 


Sve intenzivnijem razvoju prometa u novoj državi preprečile su se objektivne 
teškoće, od kojih su najvažnije križanje željezničke pruge s cestom te stari 
jednokolosiječni most. Prije gradnje novoga savskog mosta uklonjeni su na 
području grada Zagreba stari nadvožnjaci i zamijenjeni novim konstrukcijama 
većeg raspona: preko ulice Kate Dumbović (ondašnje Samoborske ulice), 1930; 
preko Končareve ulice (ondašnje Tratinske), 1935; preko Avenije Vukovar 
(ondašnje Varaždinske ulice), 1937; preko potoka Kuniščak, 1937; preko Nove 
ceste, 1937. i preko Savske ceste 1937, dok je 1955. podignut nadvožnjak i nad 
novosagrađenom auto-cestom. Stari jednokolosiječni most sagrađen 1862. 
zamijenjen je novim dvokolosiječnim mostom, sagrađenim 13 metara nizvodno. 
U promet je pušten 4. prosinca 1939, ima 4 otvora a dugačak je 306,2 m. 

Postavljanje signalno-sigurnosnih uređaja 


Dugačko područje kolodvora koje se proteže odrasputnice Trešnjevka (nadvožnjak 
preko Vukovarske avenije) i nadvožnjaka preko Savske ceste na zapadnoj strani 
pa do tvornice ulja i nadvožnjaka preko Držićeve ulice na istočnoj strani tražilo 
je rješenje centralnog upravljanja prometom koji se u taj kolodvor slijevao s četri 
pruge. 


Problem centralnog upravljanja prometom u području kolodvora riješen je 
ugradnjom u ono vrijeme veoma modernog signalno-sigurnosnog uređaja. 
Gradnja je počela 1938. g. uporedo s gradnjom perona i pothodnika, a u cijelosti 
je dovršen 1941. g. Uređaj je proizvela tvornica Siemens. Promet vlakova i 
ranžirnih sastava upravljalo se svjetlosnim signalima kojih ukupno ima više od 
100 kom. Putovi vožnji postavljali su se centralno pomoću skretničkih 
elektropostavnih sprava, koje su bile montirane na 87 skretnica. 


Uređajem se upravljalo iz tri postavnice od kojih su dvije još u upotrebi, a jedna 
je srušena prilikom gradnje novog podvožnjaka za Vukovarsku aveniju. 


Uredaj je još uvijek u upotrebi iako je bio nekoliko puta rekonstruiran radi 
prilagođivanja rekonstrukcijama kolodvora. 


Ugradnjom tog uređaja znatno je povećana sigurnost prometa, a postojeći 
kolosiječni kapaciteti su bolje korišteni jer se je postavljanje voznog puta vlaku 
smanjilo sa oko 5—10 min, na svega 1—2 min. 


Grade se peroni i tuneli 


Najznačajnije preinake na Glavnom kolodvoru učinjene su gradnjom perona i 
podzemnih tunela. Godine 1937. bili su sagrađeni natkriti peroni II. i III. te 
podzemni tuneli koji su ih spajali. U godini 1938. bili su sagrađeni natkriti 
peroni IV i otvoren peron V, a počela je rekonstrukcija i I. perona. Nov natkriti 
peron 1 bio je predan u promet 15. svibnja 1939. godine. Gradnjom tih natkritih 
perona biloje znatno olakšano odvijanje putničkog prometa, jer putnici prigodom 
ulaska i izlaska iz vlaka nisu morali više prelaziti preko kolosijeka, već su izravno 
ulazili u vlak. 


Spomenuto je da se promjenom položaja željenzice bavilo i idejnim rješenjima 
i položaja i uloge samoga Glavnoga kolodvora te, šire gledano, rješenjem 
zagrebačkoga željezničkog čvorišta. Pokušat ćemo ukratko prikazati, po našem 
mišljenju, najinteresantnije prijedloge. 


Već godine 1918. »Hrvatski Lloyd« u broju 38, pod nazivom »Zagreb i osnove 


proširenja državnog kolodvora«, zahtijeva da se izvede nov kolodvor u istočnom 
dijelu grada te da se potpuno odstrani sadašnji državni kolodvori obje pruge koje 

presjecaju Savsku cestu. U članku piše: »U zadnjih dvanaest godina stoji Zagreb 
u nepomirljivoj borbi s upravom državnih željeznica, koja donaša razne osnove 
za proširenje državnog kolodvora na istom mjestu. Ljudima kojima je na srcu 
razvitak glavnog grada Zagreba, ustaše protiv ovih pokušaja, da nam i dalje ne 
podrezuju razvoj grada, jer je svakom čovjeku jasno, da je položaj državnog 
kolodvora i njegovog spoja sa južnom željeznicom glavna zapreka za normalni 
razvoj grada prema rijeci Savi, koja ima da bude njegovo središte i žila kucavica.« 


Teškoća u odvijanju teretnog prometa i njegove manipulacije bila je svjesna i 
sama Direkcija. Radi rasterećenja kolodvora bilo je potrebno pomišljati na 
njegovo proširenje i dogradnju u većem opsegu. Kako bi se proširenje obavilo 
svrsishodno, bilo je potrebno izraditi generalni plan za čitav sklop budućih 
željezničkih uređaja. Takav plan izradila je godine 1922. I Sekcija za održavanje 
pruge u Zagrebu u sporazumu s Direkcijom. Iste godine Ministarstvo saobraćaja 
odobrilo je plan. 


Prvi generalni plan 


To je bio prvi generalni plan kojim se pokušalo riješiti veće nastale probleme na 
željezničkim uređajima, koji u novoj državi nisu više odgovarali ni po kapacitetu 
a ni po svojoj svrsi. 


U povodu djelimičnog puštanja u promet novoga zagrebačkog kolodvora za 
razvrstavanje (1923) spomenuto je »... da teške neprilike zagrebačkog državnog 
kolodvora, koje su prouzrokovane upravo neočekivanim porastom prometa, 
neće biti ni izgradnjom čitavog ovog kolodvora za razvrstavanje riješen, jer se 
time na zagrebačkom kolodvoru još neće doskočiti pomanjkanju mjesta za 
utovar i istovar robe, nego će to pitanje biti definitivno riješeno tek izgradnjom 
posebnog teretnog kolodvora ...« 


proopnroerornnovnn m 
(Jsfobodjena lokomotiva 


Snijegom zatrpana pruga u Lici između dva rata 


Sve brži gospodarski razvoj grada uvjetovao je i odgovarajući prometni razvoj. 
U tom pogledu državni kolodvor postaje sve više zapreka tom razvoju, o čemu 

izvještavaju »Novosti«, broj 88, iz 1923. u članku »Saobraćaj na kopnu i na vodi«. 
Između ostalog, piše: »Općenito je poznata činjenica i to, da Zagreb državni 
kolodvor ne odgovara današnjim potrebama prometa, jer je premalen, te ne 
može svladati ni svojeg lokalnog ni tranzitnog prometa. Zagreb je važno sjecište 
naših pruga te zastoj i na zagrebačkom kolodvoru neminovno vuče za sobom 
zastoj na svim okolišnim prugama, čitave naše države. 


Rješenje togvažnog pitanja namjerava se postići na taj način da se čitav današnji 
državni kolodvor zajedno s prugom, koja spaja državni kolodvor s kolodvorom 
južne željeznice (danas Zapadni) podigne nad visinu ceste toliko, da budu 
cestovna kola mogla ispod pruge nesmetano prolaziti, te da se tako posve 
obezbijedi slobodni razvoj grada prema jugu. 


Situacija će, dakle, iza izvedbi ovih planova biti u Zagrebu ta, da će se današnji 
državni kolodvor pretvorit u osobni i prtljažni kolodvor, uključivši valjda, tzv. 
ekspresnu robu. 


Odvajanje teretnog od putničkog kolodvora 


lako je u raspravama bilo doista raznovrsnih i zanimljivih ideja o uređenju 
zagrebačkoga željezničkog čvorišta, pai samog kolodvora, ipak su se iskristalizirale 
dvije osnove: jedni su zagovarali da kolodvor ostane, na sadašnjem mjestu, uz 
raznorazne preinake, dok su drugi zastupali radikalniji stav, tj. da se kolodvor 
premjesti na novu lokaciju, i to uglavnom preko Save. 


U napisu »Za reorganizaciju saobraćaja u Zagrebu«, objavljenog u »Malim 
novinama« broj 26, iz 1926. g., iznosi se ideja o osnivanju središnjeg teretnog 
kolodvora, kako bi se odvojio putnički promet od teretnog. Tom je prilikom 
istaknuto da se napusti sadašnji kolodvor Sava (sada Zapadni kolodvor); zatim 
potreba gradnje jedne središnje radionice, novih željezničkih ložionica, podizanje 
kolodvora, povećanje ranžirnog kolodvora, podizanje dvostrukog kolosijeka 
između Glavnog i kolodvora Save, gradnje novoga željezničkog mosta na Savi, 
novih podvožnjaka itd. No, zasada postoji osnova tek za preuređenje Glavnog 
kolodvora — kolodvorske zgrade, perona i kolosijeka. U spomenutoj osnovi se 
ističe da je najbitnije proširiti dolazne i odlazne perone, spojiti ih s podzemnim 
hodnikom popločiti ih i pokriti. Peroni se prostiru i na duljini od oko 700 metara 
i ima ih 4. Prvi je glavni peron ispod kolodvorske zgrade, drugi istočni peron, na 
istoku od kolodvorske zgrade, treći je zapadni peron, na zapadu od kolodvora. 
Jedan peron nalazi se između drugoga i četvrtoga kolosijeka. Autor teksta 
napominje da su ovako zamišljeni peroni vrlo neprikladni, jer su odviše 
rastegnuti i prilaz im je vrlo nezgodan. Napominje da bi peroni, koji bi bili 
sagrađeni između kolosijeka, imali biti povezani s podzemnim hodnikom, da se 
putnici mogu lako i bez opasnosti orijentirati najkraćim putom do svog vlaka i 
od vlaka. Interesantna je opaska autora na kraju prikaza u kojoj napominje da 
su rješenja provizorna, ali neodgodiva. Prema generalnoj osnovi, napominje se, 

morat će se kod nastupa »boljih vremena« današnji kolodvor kod prijavne zgrade 
podići na visoku prugu, pa će i pothodnik postati nepotreban, a peroni će se 
morati ponovno sagraditi na podignutoj razini. 


Željeznica - zapreka razvoju grada 


U to vrijeme vodile su se i vrlo žive rasprave ne samo o preuređenju Glavnog 
kolodvora, nego i o njegovu mjestu u odnosu na cjelokupni razvoj grada. Ideje 
o preseljenju Glavnoga kolodvora na drugu lokaciju, nailazile su na glavnu 
zapreku — financije, zbog čega su idejna rješenja o preuređenju kolodvora bila 
ipak prihvatljivija. Ove rasprave valjalo bi promatrati u sklopu širih rasprava o 
ravnomjernom razvoju grada, gdje je kolodvor, po mnogim mišljenjima, bio 
zapreka razvoja grada prema Trnju i Savi. Brzi poslijeratni razvoj grada imao je 
za posljedicu i veliku građevinsku djelatnost, koju je uskoro trebalo i planski 
regulirati. Stogaje gradsko zastupstvo odlučilo izraditi osnove za gradnju južnog 
dijela grada koji je ostao gotovo sasvim nesagrađen zbog nedostatka kanalizacije, 
nesigurnosti Save i željezničke pruge, koja gaje dijelila od ostalih predjela grada. 
Želeći riješiti nagomilane probleme, nastale razvojem grada Zagreba, gradsko je 
zastupstvo odlučilo pristupiti izradi generalne osnove za gradnju, proširenje i 
regulaciju grada. 


GRADSKI ZDOLOŠKI VIRE ZAGREB 


sine, £ ram Zoološki vrt u Zagrebu 1926. godine 


Ovom bi se osnovom imalo riješiti sva ona pitanja koja smetaju normalnom i 
racionalnom razvoju grada, a to je u prvom redu željezničko čvorište. Kako bi se 
našlo što bolje rješenje, gradsko zastupstvo odlučilo je da raspiše internacionalni 
natječaj za izradu generalne osnove za gradnju, proširenje i regulaciju grada 
Zagreba godine 1930. 


Rješavajući željezničko pitanje tražilo se od projektanata da izradi generalnu 
osnovu željezničke mreže na teritoriju grada i njegove bliže okolice s ciljem 
uklanjanja sadašnjih zapreka nesmetanom razvoju grada i okolice te uređenja 
i olakšanja željezničkog prometa. Direkcija državnih željeznica izrdila je osnove 
za preuređenje željezničkih ustanova u Zagrebu. 

Kolodvor - središte budućeg razvoja 


Osnovne postavke vezane za kolodvor bile su sljedeće: 

Novi glavni putnički kolodvor ostaje na sadašnjem mjestu, ali isto tako kao i sve 
prilazne pruge uzdignut na višu razinu iznad terena, tako da ispod njega i svih 
dovoznih pruga ostanu slobodne komunikacije gradskih ulica. Kolodvor bi se 
preuredio u samo putnički kolodvor za završne i prolazne pruge. 


Prednost tog rješenja su dvostruke: prvo, da putnički kolodvor ostane središte 
budućeg Zagreba, a drugo da se ukloni zapreka razvitka grada prema Savi, jer 
bi ispod kolodvora i željezničkih pruga bio omogućen nesmetani prolaz 
komunikacijskih arterija iz današnjeg gradskog središta u nove gradske predjele 
prema Savi. 


Rješenje za glavni putnički kolodvor sastojalo se u podizanju nivelete pred 
glavnom zgradom koju valja podignuti za najmanje 5 m nad današnjom razinom 
kolodvorskih kolosijeka. U kolodvoru, koji bi se nalazio najednom vijaduktu, bili 
bi odijeljeni kolosijeci za daleki, prijelazni i susjedni lokalni promet, za koji bi 
kolodvor funkcionirao kao za glavne kolodvore. Prema tomu osovana su 4 
perona pred prijemnom zgradom za daleki, prolazni promet, a sa strane za 
lokalni promet. Do tih perona ulazilo bi se stepenicama iz prizemnih tunelskih 
prolaza (u visini Trga kralja Tomislava), koji bi ležali ispod kolodvorskih 
kolosijeka. Za poštu i prtljagu osnovani su zasebni tuneli i dizalice do perona. 
Za teretne vlakove osnovana su dva posebna kolosijeka. Kapacitet tako 
projektiranog putničkog kolodvora iznosio bi oko 400 vlakova na dan, računajući 
svaki dolazak, odlazak za jedan vlak, (danas ima oko 130 takvih vlakova): 


Na južnoj strani kolodvora valja rezervirati dovoljno prostora za gradnju drugog 
južnog krila kolodvora, da bi putnički promet mogao biti razdijeljen u dolasku 
i polasku na dva suprotna kolodvorska krila. Ispred te nove južne zgrade valja 
osnovati dovoljan kolodvorski trg i potrebne ulične pristupe do njega. 


Neposredno iza putničkog kolodvora prema istoku zamišljen je poslovni 
(manipulacijski kolodvor) za gariranje i svu manipulaciju s garniturama putničkih 
vlakova te za otpremu pošte i ekspresne robe. 


Tunel za dezinsekciju putničkih vagona otrovnim plinom zamišljen je izvan 
grada u trokutu na desnoj obali Save. 


Time bi Glavni kolodvor postao po svojoj namjeni gotovo jedino putnički 
kolodvor, a s prometnog gledišta postao bi ono što je i po svom obliku, naime 
prolazni kolodvor. Danasje on po obliku prolazni, a po prometu zaglavni, što vrlo 
otežava i komplicira prometnu službu. 


O rezultatima natječaja raspravljalo je Gradsko zastupstvo, o čemu izvještava 
»Gradski vjesnik« u broju 21—22 iz 1932, pod nazivom »O skici generalnog 

regulatornog plana za grad Zagreb«. U napisu se napominje da je na osnovi 
rezultata internacionalnog natječaja za generalnu regulatornu osnovu grada 
Zagreba i mišljenja žirija, Gradsko načelstvo pristupilo izradi generalnog 
regulatornog plana za grad Zagreb. Izrađena je skica koja je godine1932. 
predložena Gradskom zastupstvu na usvajanje. 


Mnogo ideja ... 


Osnovne naznake koje se odnose na kolodvor polazile su od konstatacije da se 
u današnjem dijelu Donjeg grada, koji se prostire oko Jelačićevog trga, 
koncentrirao poslovni i trgovački život te time postaje jezgra grada. Dizanjem 
željezničke pruge na višu razinu pada zapreka naravnom razvitku, otvaraju se 
putovi proširenja grada prema Savi. Tu nastaje nov moderan stambeni predjel, 
koji na zapadu prelazi u poljoprivredni karakter, a na istoku se oslanja na 
industrijsku četvrt. Glavni kolodvor postaje gotovo geometrijsko središte grada. 
Niz trgova koji vode od Jelačićevog trga prema kolodvoru i naznačuje smjer 
naravnog razvitka grada s brežuljaka Gornjeg grada i Kaptola nastavlja se u 
obliku širokoga pojasa prema Savi. To bi bila kao kralješnica novog stambenog 
dijela grada. Tu bi bilo njegovo kulturno i reprezentativno središte s gradskim 
reprezentativnim domom, kazalištem, knjižnicom i drugim javnim zgradama. 
Taj bi potez bio veza starog i novog grada te bi se završavao na obalama Save u 
velikim zelenim površinama za odmor, šport i izložbe, te zračno lukom s onu 
stranu Save. 

U pogledu uklanjanja glavne zapreke slobodnom razvitku grada - željeznice, 
preuzeto je rješenje koje je dala Direkcija državnih željeznica za program 
natječaja i koje je prihvaćeno od većine natjecatelja kod internacionalnog 
natječaja. 


Anketa je zahvatila i mogućnost rješenja željezničkog kolodvora u tom smislu da 
se on pomakne južno od sadašnjeg položaja prema Savi i time dokinu sve 
željezničke pruge koje prolaze kroz unutarnji dio grada. Prednost takvog 
rješenja bila bi da bi se unutarnji dio grada oslobodio od željezničkog dima i buke 
te da bi se maknule zapreke koje sadašnje željezničke naprave čine gradu. 


Takve ideje su napuštene, uz utvrđenu činjenicu da u mnogim velikim gradovima 
ima najmodernijih kolodvora usred grada, s podvožnjacima ispod kolodvora i 
pruga. Osim toga i kod tog natječaja većina konkurenata donijela je rješenje s 
kolodvorom na njegovu današnjem mjestu, a među onima koji su predlagali 
premještaj, nije bilo ni jednog rješenja koje bi bilo zadovoljavajuće. 


Željeznica - sredstvo za opće dobro 


O rezultatima i tijeku natječaja razvila se živa polemika, o čemu nas izvještavaju 
i neki od sudionika samoga natječaja. Nije moguće dati sav pregled mišljenja za 
i protiv ponuđenog spomenutog rješenja te ćemo se stoga osvrnuti samo na neke 
preglede i mišljenja. Tako nas, npr. g. inž. M. Sinković u »Građevinaru«, br. 3, 
iz 1953, u članku »Željezničko čvorište u okviru direktiva regulatorne osnove 
Zagreba«, izvještava da su na samom natječaju sudjelovala 52 natjecatelja. 
Međutim, nijedno rješenje nije zadovoljilo u cijelosti uvjetima pa je bilo potrebno 
izraditi posebnu regulatornu osnovu na temelju sugestije dobivene natječajem. 
Pogotovo je to vrijedilo za željezničko čvorište. Na osnovi opširnog i temeljitog 
referata g. inž. P. Senjakovića, održanog na anketi građana regulatornog odbora 
18. listopada 1932. bio je 1934. izrađen poseban iscrpan projekt »Žekić— 
Sinković«. Sama regulatorna osnova grada Zagreba usvojena je 1936. g. kojom 
je predviđeno odvajanje teretnog od putničkog prometa gradnjom istočne i južne 
obilazne pruge. (Vidi shemu u prilogu.) Protiv te regulatorne osnove, a naročito 
protiv uređenja željezničkog čvorišta, kako ga predviđa taj projekt, uslijedilo je 
niz prigovora. Osnovne prigovore iznio je, npr. g. inž. Ljubomir Peterčić u 
»Tehničkom listu« br. 19 i 20 iz 1937. Autor napominje, da se od 52 natjecatelja 
28 držalo propozicija danih u natječaju, a 24 ih se nije držalo. Autor naglašava 
da željeznica mora shvatiti kako nije sama sebi svrhom, nego da je sredstvo 
općeg dobra pa je potrebno pažljivo odvagnuti sve činitelje, koji bi uslijed 
pogrešnog rješenja mogli biti štetni za pučanstvo, a u konkretnom slučaju za 
grad Zagreb. 


Ispravno rješenje željezničkog pitanja pretpostavlja koordinirani rad svih 
zainteresiranih faktora, u prvom redu željeznice i grada, a grad se ne bi smio 
uplitati kod stvaranja tako dalekosežnih odluka subjektivnom mišljenju 
pojedinaca, a na koje je možda utjecala i trenutno financijska situacija ili 
sitničavost, a možda i neupućenost ili što drugo. 

Da rješenje željezničkoga prometnog čvorišta, a naročito zagrebačkog Glavnog 
kolodvora, kako je predviđeno regulatornom osnovom, ne odgovara interesima 
Zagreba, dokaz su prigovori stručnih i gradskih krugova koji se osobito dižu u 
posljednje vrijeme. Samo pogled na željezničku mrežu dokazuju da su prigovori 
na mjestu, jer se grad Zagreb razvio potpuno neprirodno u smjeru istok—zapad, 
a zapreka njegovom prirodnom razvoju prema Savi bili su željeznička pruga i 
neregulirani tok rijeke Save. 


Zadržavanjem kolodvora na današenjem mjestu u prolaznom obliku i njegovim 
dizanjem iznad cestovne mreže neće se ta barijera ukloniti, štoviše dobiva se u 
longitudinalnom smjeru tako reči od jednog do drugog kraja grada širok pojas 
zemljišta zaposjednutog kolosijecima te željezničkim napravama i uređajima, 
koji će unatoč nekim predviđenim podvožnjacima spriječiti razvijanje Zagreba 
prema Savi. 


Prijedlog novoga smještaja Glavnog kolodvora 


re g prate rone ke .( DE sora, 2 


po s AA 


Skica 

Argument - lijep pogled na Savu 


Takvo je rješenje željezničkog problema s urbanističkog gledišta teška povreda 
interesa grada Zagreba, jer onemogućava da se današnji centar grada prenese 
s Jelačićevog trga i srednje Ilice i preloži na drugo prikladnije mjesto. 


Argumenti, da kolodvor mora ostati na današnjem mjestu jer je i u drugim 
gradovima kolodvor u centru, ili radi lijepog izgleda koji se pruža strancu kad 
dođe u Zagreb, nisu dovoljno jaki jer se taj centarijoš ljepši pogled mogu stvoriti 
i na drugom mjestu i jer su ekonomsko-privredni interesi važniji od lijepog 
pogleda. 


Sigurno je da jedan takav radikalni zahvat znači prevrat, koji s gledišta 
nacionalnog gospodarstva može i duboko zadrijeti u život jednog grada. To bi 
prelaženje omogućilo produljenje ulice, koje danas vode ka kolodvoru, a naročito 
Zrinjevca i stvorilo organski povezanu cestovnu mrežu između starog i novog 
dijela grada te novog kolodvora, jer je izvan svake sumnje, da današnji pristupi 
ka Glavnom kolodvoru nisu idealno riješeni, a nakon gradnje projektiranih 
podvožnjaka bit će još gori. 


Na tako sagrađenoj cestovnoj mreži dala bi se mogućnost gradnji novih hotela 
i trgovačkih lokala, a teren dobiven odstranjenjem željezničkih naprava mogao 
bi se djelomično upotrijebiti u građevinske svrhe, a djelomično za javne 
površine. S urbanističkog bi se, dakle, gledišta razvoj grada Zagreba imao 
svakako promijeniti - da se kolodvor i smjer povezane pruge izbace iz samog 
središta grada. 


Rasprave o rješavanju zagrebačkog željezničkog čvorišta nastavljene su i dalje, 
pred sam rat, pa i poslije rata. 


Vrlo interesantnu ideju o tomu iznio je g. inž. Slavko Mondecar, o čemu svjedoče 
napisi u »Hrvatskom dnevniku« 1939. i u »Zagrebu« 1939. i 1943. godine. U tim 
člancima iznijeta su u osnovi dva prijedloga, jedan da kolodvor ostane na 
sadašnjem mjestu, ali da se proteže u smjeru sjever—jug i drugi da se kolodvor 
premjesti preko Save. 


Prema prvom prijedlogu (vidi skicu A) novi bi se kolodvor smjestio meridijalno 
u produljenju Trga kralja Tomislava. 


Odatle teku kolosijeci ravno na jug do Save, B, gdje se pruge dijele na istok i 
zapad. Na istoku teče pruga C, gdje ulazi u prugu DE, koja je i dosadašnjom 
regulatornom osnovom predviđena, te kod točke D ulazi u već postojeći ranžirni 
kolodvor, odakle kreće izvan grada prema Dugom Selu, Bjelovaru, Osijeku, 
Beogradu, itd. Prema zapadu vodi pruga do F gdje se razgranjuje. Jedan ogranak 

ide preko netom nosagrađenog mosta preko H u Sisak, odnosno Karlovac, Split, 
Sušak, a drugi vodi uz južnu periferiju Horvata G zatim Kustošije i Vrapća, gdje 
u pogodnom mjestu ulazi u stari kolosijek prema Zidanom Mostu i Varaždinu. 
Čitava stara, sada postojeća pruga iz 60-ih god. XIX. vijeka, dakle od Črnomerca 
I pa preko kolodvora Zagreb—Sava i takozvane Delte K i Botaničkog vrta i 
kolodvora Zagreb Glavni, do Heinzelove ulice L, otpala bi, a isto tako i postojeća 
pruga uz Savsku cestu od K do F. Sav bi golem prostor, dakle, sjeverno od poteza 
GFB i C bio potpuno oslobođen od transverzalne željezničke pruge i time 
omogućen neograničen razvoj grada do tik pred Savu. Teretni bi kolodvor (LD) 
ostao, i posluživao bi se s ranžirnog kolodvora, a pristupačan je s Heinzelove 
ulice. 


Podjela na »grad« i »Trnje« 


Iza te nove željezničke pruge (FBC) ostali bi samo projektirani parkovi, športska 
igrališta i obalna šetališta, kako je to predviđeno u dosadašnjoj regulatornoj 
osnovi, a nikako stambeni blokovi. Prednost tog prijedloga jest u tome, što 
regulatorni plan ne bi trebalo mijenjati što se tiče ulice i stambenih blokova, 
osim kod mjesta B, jer će tamo potrebni spojni lukovi zauzeti nešto više mjesta 
nego projektirani zeleni pojas. Isto će u Horvatima od F do G biti nekih manjih 
promjena iz analognih razloga. 


Tim prijedlogom izgubio bi se zeleni pojasAi B, ali grad bi dobio naknadu za cijeli 
teritorij što ga danas zauzimaju oba postojeća kolodvora sa svim tamo nalazećim 
uređajima te sve njihove spojne pruge. Taj bi se prostor upotrijebio za urbanističke 
svrhe, gdje bi se uz ostalo, u parkovima mogle smjestiti sve njezine zgrade 
(muzeji, crkve, vijećnica, palača pravde, kazalište itd.), a koje su se imale graditi 
iza današnje nasipane pruge u Trnju, gdje bi bile gotovo nepristupačne. Dokle 
god stoji stara pruga, bit će sve sa sjeverne strane — »grad«, a s južne strane 
»Trnje«. 


Ovim projektom, koji je ovdje djelimično prikazan, konačno su izbačene iz 
područja grada sve radionice, sav teretni promet, a razvitku grada daje se 
neviđen polet. 


Još valja spomenuti, da je pruga i kolodvor, koji bi se sagradili potpuno neovisno 
o sadašnjem prometu u posve slobodnom terenu, zamišljeni na visini od 5 m nad 
današnjim terenom, dakle tzv. »Hoch-bahn«, da se već unaprijed za sve ulice 
istok-zapad, kojih trasa sijeće nove kolosijeke, ugrađuju potrebiti podvožnjaci, 
tako da se nakon dovršenja tih naprava, oba prometa, tj. željeznički i cestovni, 
bez ikakve smetnje mogu jednostavno pustiti u promet. 


91 


Položajni nacrt kolodvora u Zagrebu 


POLOŽAJNI NACRTI KOLODVORA 
v ZAGREBU 


Ostaj do dalixjega 

Nopuno zeli 

Nave prugt po rredloqu žana 
VPruqe- na requl. ognovi 


U svom drugom članku u časopisu »Zagreb« iz 1943. g. inž. Slavko Mondecar 
iznosi ideju o premještanju Glavnog kolodvora preko Save. Najosnovnije ideje 
iznijete u članku »Pitanje kolodvora u Zagrebu« sastojale bi se u sljedećem: 


Glavni kolodvor - preko Save 


Autor zastupa osnovno mišljenje da uslijed naglog razvoja Zagreba te njegove 
važnosti kao prometnog središta, sve predložene mjere nisu bile dovoljne. Valja 
omogućiti potpuno nesmetan razvoj Zagreba do Save, a to se može samo 
preloženjem, odnosno gradnjom posve novog osobnog glavnog kolodvora preko 
Save (vidi sliku). Ne smije se zavaravati, da će dizanje postojeće pruge i 
postojećeg kolodvora te gradnjom potrebnih podvožnjaka omogućiti nesmetan 
promet dijela grada južno od pruge. Sadašnje pruge i kolodvor, te druge 
željezničke ustanove zauzimaju u središtu grada pojas najskupljeg i za razvoj 
grada najpotrebnijeg, najboljeg zemljišta, koje bi se moglo upotrijebiti za 
gradnju svih u Zagrebu prijeko potrebnih Javnih zgrada, za koje se sada govori, 
daih valja sagraditi uz Varaždinsku ulicu (sada Avenija Vukovar) ili južno od nje. 
To su u prvom redu palača pravosuđa, gradska vijećnica, svi muzeji, za koje 
nemamo još vrijedne samostalne zgrade, galerije slika moderni umjetnički 
paviljon, drugo kazalište, modernu koncertnu dvoranu, javno zimsko kupalište 
itd. Sve bi se to moglo sagraditi na tom od željezničke pruge i njenih zgrada 
oslobođenom zemljištu. Time bi se dobila slobodna površina od oko 60 hektara. 


Smještaj novog glavnog kolodvora preko Save traži pomicanja tamo zasnovane 
civilne zračne luke i eventualno savskog rukava, koji će služiti kao športsko 

plivalište i za veslače. Ovaj projekt upotrebljava novi kolni i željeznički savski 
most, upotrebljava po središnjoj osnovi predviđen spoj kolodvora za razmještaj 
iza Maksimira ujugozapadnom smjeru prema Savi i preko nje novim željezničkim 
mostom, i što se predviđa spoj središta grada snovim kolnim mostom preko Save 
u produženju Zrinskog, Strossmayerovog i Tomislavovog trg prema jugu. Jedina 
promjena je na zapadu grada, gdje se veže željeznički most preko Save s ostalim 
dijelom pruge, ne uz Savsku cestu, već izravno dalje na zapad odmah iza 
Horvata, pajužno od novog spremišta cestovne željeznice sjeverozapadno prema 
Vrapču. 


Sava - usred grada? 


Na mogući prigovor da je kolodvor smješten predaleko od grada, autor napominje 
da je i prilikom gradnje sadašnjeg kolodvora bilo sličnih prigovora, budući da je 
sagrađen, za u ono vrijeme, na dalekoj periferiji. Gradnja kolodvora ubrzala je 
urbanizaciju i proširenje grada od Jelačićevog trga do same zgrade, pa bi sei 
sada imao dogoditi sličan proces. 


Time bi se postiglo da rijeka Sava zbilja dođe u grad, odnosno da se grad proširi 
i preko Save i tako zasluži svoj pridjev da leži na Savi, što do sada nije slučaj. 


Nov osobni glavni kolodvor bio bi smješten oko 1 km južno od Save, a položen 
u smjeru istok—zapad, a duljina bi mu bila oko 2,5 km, imao bi 6 otočnih perona 
s oko 10 kolosijeka, što bi potpuno odgovaralo potrebama. Za sada ne breba 
premještati kolodvor za razmještaj i novi teretni kolodvor u Heinzelovoj cesti, te 
carinska skladišta u Vodovodnoj ulici, jer bi se njima i dalje moglo koristiti. 
Kasnije kada se sva predviđena postrojenja urade i grad proširi na jug, trebat 
će i sve uređaje maknuti i smjestiti na druga prikladna mjesta, koja će se morati 
odrediti u sporazumu s mjerodavnim čimbenicima željeznice, grada i privrednih 
krugova. Za općinstvo bi bilo potrebno sagraditi još dva osobna kolodvora i to 
mjesna, jedan na istoku negdje iza Maksimira, a drugi na zapadu u blizini 
današnjeg novog spremišta cestovne željeznice na kraju ili produljenju Ozaljske 
ceste, koja bi ujedno poslužila kao prilaz tom kolodvoru. Glavni kolodvor bi stoga 
služio samo kao prilazni, za brze i ekspresne vlakove. Osobni vlakovi iz istočnog 
i zapadnog kolodvora kao izlazne točke, kretali bi se uvijek u protivnom smjeru 
preko glavnog kolodvora kao prolazni vlakovi, tako, da se omogući općinstvu, da 
iz svojih mjesnih kolodvora s osobnim vlakom, eventualno i s brzim, može 
krenuti i u smjeru protivne strane. 


Mjesni auto-promet mora se staviti u najužu vezu s kolodvorom, a pošto će novi 
kolodvor biti u visini poprilici 6 m nad razinom gradskih cesta, moći će se i 
autobusni kolodvor smjestiti u prizemlju te velike zgrade, dakle pod krovom, a 
naći će se prostora i za potrebna spremišta za autobuse. Važno je da putnik, 
kada dolazi na kolodvor, ima odmah vezu u sva gradska područja, odnosno i u 
izvangradska, ukoliko ti dijelovi nisu izravno vezani željeznicom, pa stoga mora 
biti izlazna točka za sve autobusne pruge svakako sam glavni kolodvor. 

Samoborska pruga morat će se prilagoditi toj novoj osnovi i biti priključena 
vjerojatno uz zapadni kolodvor, a vjerojatno i elektrificirana. 


Ratna vremena prekinula su rasprave o daljnjem preuređenju kolodvora. Sam 
kolodvor nije pretrpio znatno oštećenje, budući da su se njime koristile nove 
vlasti. Time su rasprave o izloženim idejnim rješenjima, kao i rasprave vođene 
oko toga, odgođene za neka bolja vremena. 


Uglavnom za ratne potrebe, 1944. sagrađen je ranžirni kolodvor u Vrapću, ai 
drugi kolosijek na pruzi Zagreb—Zidani Most. 


»Trgovac« broj 78. Zagreb, 24. VII. 1920. 
Cišćenje željezničkih vagona 


Povodom opetovanih predstavki trgovačke i 
obrtničke komore zagrebačke izjavilo je 
ravnateljstvo državnih željeznica u Zagrebu, da 
muje konačno uspjelo da nabavi ugljikov sulfid, 
koji je jedino sredstvo za uspješno tamanjenje 
gamadi, svakom putniku nažalost dobro poznate. 
Sad se najprije čiste garniture brzih vlakova, a 
zatim će doći na red svi ostali putujući vagoni. Sve 
dosele upotrebljene metode dezinfekcije karbolom 
Jormalinom i sličnim sredstvima, pokazale su se 
nedostatnim. No i otsele će održavanje čistoće biti 
otešćeno stoga, što ima premalo osobnih vagona DIONy 
i što za čišćenje treba svaki vagon četiri dana dc) 
staviti izvan prometa. Ministarstvo saobraćaja 2 e 
kani uz to uvesti dezinfekciju putničkih vagona SCHICHTOV La, 
cijanovim vodikom, te će za to potrebne zgrade i R ADIO M aaa 
uređaje oživotvoriti u Zagrebu; sve dotle pak će se 
dezinfekcija vršiti ugljikovim sulfidom. 

»Željezničar« Glasilo savezna željenzičara SHS — 1919. broj 14 od 24.5. 


Kolodvorske restauracije 


Već dulje vrijeme dolaze »Savezu željezničara SHS« od naših drugova i drugih osoba koji se u 
kolodvorskim restauracijama opskrbljuju, brojne pritužbe. Tuže se opskrbljenici, da dobivaju 
slabu hranu, tuži se putujuće općinstvo, da mu se zaračunavaju lihvarske cijene, a tuže se i g.g. 
restaurateri, da oni na željezničare naplaćuju« da ne dobivaju ni brašna ni šećera od zadruge. Što 
se ovih pritužbi tiče, prve dvije su ispravne i istinite, a što se treće tiče na stvari je slijedeće: 


Aprovizacija željezničara koja je prije nabavljala živežna sredstva, raspuštena je danom 10. IV. 
ove godine te konzumna zadruga od toga dana izdaje namirnice samo svojim članovima. Prije su 
kolodvorske restauracije preko aprovizacije željezničara mjesečno dobivale pola vagona brašna 
i šećera, što je uslijed velikih tužbi putujućeg općinstva vlada obustavila, te ga zadruga ne može 
izdavati. 


Pravo na živežne namirnice imadu samo članovi zadruge, a veliki broj namještenika koji se u 
kolodvorskim restauracijama opskrbljuje, nije začlanjen, te prema tome restaurateri za njih od 
zadruge ne mogu ništa dobiti. 


Glede ostalih tužbi, da se u kolodvorskim restauracijama i željezničare kao i putujuće općinstvo 
do krajnosti izrabljuje, trebala bi direkcija željeznice napraviti red. Restauracije na kolodvorima 
izdavaju se u zakup raznim špekulantima, koji se na teret putnika, kao i željenzičara, koji su 
prisiljeni tamo hraniti se, obogaćuju. Zašto se ovdje ne bi dalo provesti promijene, i tome stati na 
put. Zar ove restauracije željeznica ne bi mogla predati »Konzumno-produktivnoj zadruzi saveza 
željezničara SHS« u zakup, uz obavezu da se drži zajednički ustanovljenih cijena, te da time i 
željezničarima i putujućem općinstvu pomogne. Zadruga imade na svim stanicama, gdje ima 
restauracija, svoje podružnice, pa bi mogla u svakom pogledu udovoljavati zahtjevima, koji se u 
pogledu opskrbe na nju stavljaju. U tom bi pogledu sami željezničari koji u restauracijama žive 
morali pokrenuti akciju putem našeg Saveza, i zadruzi pribaviti pravo, da ona kolodvorske 
restauracije pruzme. 


Zašto da se pojedinci koriste i bogate, kada bi to moglo koristiti cjelini članova zadruge 
i Saveza? 


Iznašamo ovo ujavnostizato, da mjerodavni faktor stvar uzme u pretres, te da svojimnamještenicima 
iputujućem općinstvu olakšaju stanje, a restauracijama podigne ugled, kojije pao na nivo zadnje 
izrabljivačke špelunke. 


Željezničare pak pozivamo, da i oni ovu stvar prosude, i u vlastitom interesu ovako rješenje 
pospješe. 


Zadrugar 


Donašamo ovo, jernamje dosta kasno stiglo, bez komentara, koga uostalom ine treba, nu poželjno 

je sa time pozabaviti se jedino u onom pogledu, u kome se apelira na Savez da poduzme odnosne 
shodne korake. Od strane uredništva mora se istaći, da konzumna zadruga još nije podnijela 
Savezu sličan prijedlog, premda je kao stručnjak zvana da to učini. 


Neka je zato ovaj apel zadrugara konzumne zadruge jedan zadatak istog, naime, da što skorije 
donese Savezu detailno obrazloženi priedlog a sa svojim mijenjem. 


Uredništvo 

»Trgovac« broj 80, Zagreb, 28. VII. 1920. 
Rasvjeta željezničkih vagona 


Na ponovnu žalbu trgovačke i obrtničke komore zagrebačke pomanjkanje rasvjete osobnih kola, 
odvratilo je ravnateljstvo državnih željeznica u Zagrebu, da u kolima osobnih vakova uvodi 
petrolejsku iuljnu rasvjetu, dok u kolima brzih vlakova već i sada rasvjetljuje plinskim svjetiljkama 
prema količini raspoloživog materijala. Do jeseni nastojat će ravnateljstvo, da osigura rasvjetu 
svih putničkih vagona. 


»Trgovac« broj 94, 30. IX 1920 
Brzi vlak Zagreb—Wien 


Počam od subote dne 2. listopada vozit će brzi vlak Zagreb—Wien i Zagreb—Praha i to svaki 
utorak, četvrtak i subotu u 10 sati. Ovaj vlak imat će za Prag jedna spavaća kola, jedna Pullman 
kola I/II razred, jedna kola Pullman III razreda i jedna jedaća kola. Za Wien 4 Pullman kola I 
razreda. U Zagreb dolazit će obadva vlaka praški i bečki također zajedno i to svaku srijedu, petak 
i nedjelju u 18 sati i 30 časaka. Putnici se moraju za svako putovanje predbilježiti na južnom 
kolodvoru te mora sobom ponijeti i putnicu. 


"Trgovac« Izvanstranački stručni list za trgovinu, obrt i industriju, broj 78, Zagreb, 24. VIII 1920. 
Živežni vlakovi 

Prehrana velikih gradova napose industrijskirazvijenih u svakoje doba svim modernim državama 
zadavala znatnih briga. Da se izbjegnu sve socijalne trzavice i obezbijedi ishrana pasivnih 
velegradova, -.u prvom je redu potrebna izdašna količina jeftine hrane. stoga su u bivšoj. Austo- 
ugarskoj Beč, Budimpešta, Prag itd. opskrbljivani izranim živežnim vlakovima, koji su se sastajali 
iz samih teretnih vagona, u kojima se mogla pored putnika otpremiti i izvjesna količina živežnih 
namirnica, napase zaklane peradi, zelenila, povrća, masti, jaja itd. Ti su živežni vlakovi zvani 
»piličarski vlakovi« kretali iz velikih daljina, napose za Peštu čak iz Vojvodine, a za Beć iz 
Magjarske, Moravske itd., prikupljajući usput robu i prodavače tih namirnica. 


No da ta prehrana bude aktivna, a jeftinoća omogućena, upotrebitelji tih vlakova plaćali su samo 
jedva polovinu obične cijene, jer se vlak zvao teretnim vlakom, iako je išao ubrzanim tempom kao 
brže teretni vlalc. 


Mi znademo vrlo dobro, da je ishrana naših glavnih centara vrlo neredovita, a uslijed povišenja 
tarifa vrlo skupa, a iživežne namirnice prolaze bar kod nas uZagrebu od tada u sve manjoj količini 
na pijac, da je to jedna vrlo opasna pojava, mislim, da ne bi trebalo nikako, a najmanje opširno, 
dokazivati. 


Želi li gospodin Heinzl svome gradu, kojem je slučaj prilika došao na čelo, dobro, on bi trebao 
bezodvlačno poduzeti korake u gornjem smislu, a naša mu je redakcija spremna u svako doba i 
savjetom i svim drugim kod ostvarenja te zamisli ići na ruku. 

Ako nismo govorili gluhonjemima, vidjet će se u praksi čim se kompetentni faktori iz mrtvila 


probude. Samo ne odveč konferencije. 


I. Franić P. 


»Željezničar«, broj 11 od 1. X 1925. 
Noćni doplatak za manevarsko osoblje 


Kako je poznato ukinulo se je isplaćivanje noćnog 
doplatka svemu osoblju, koje ujedno ubire i 
kilometrinu. Sa članom 12 Pravilnika o sporednim 
prinadležnostima jasno stoji, da za teži noćni rad 
pripada i noćni doplatak saobraćajnom osoblju, 
što se ali u praksi nije provađalo. 


Intervencija lokalnih meštara gospodina 
načelnika saobraćajnog odjeljenja i gospodina 
direktora uspjela je potpunoma. Gospodin 
direktor, uviđajući opravdanost molbe, a lično je 
imao mnogo prilika da se uvjerio napornom radu 
manevarskog osoblja, odobrio je odmah 
zaračunavanje. Jedino isplata nije mogla još 
uslijediti pošto je ovomjesečni budžet 
saobraćajnog osoblja iscrpljen. 


ašega miljenca mnogo pretrpjeli, nje= 
gov san je nemiran i kratak... 


»Jutarnji list« od 22. VI 1937, strana 10 

Kroz prozor vagona između Zagreba i Sušaka 

O ambulantnim buffetima, birokraciji i mrtvim kapitalima naših turističkih krajeva 
Zagreb, 21. VI 


Turistička politika je prodavanje ljepote. Naravski na lijep način. Kupac ne smije ni osjetiti 
plaćanje, dapače mora biti oduševljen plaćanje. U tom je sve umijeće turističke politike. Turizam 
nije samo mehanika, težište njegovo je u psihologiji. a to se kod nas gotovo sasvim zaboravilo. 


Ugodaj lijepe ugodnosti ovisi često o sitnicama. Dobra riječ, lijepa gesta tu su redovno odlučni. 
Pogotovo danas kad su se zahtjevi turističke publike povisili. I kad naš turizam sve više ovisi o 
publici s prilično visokim zahtjevima. Danas stranac već i kod nas traži prirodnu divlju romantiku 
kombiniranu s engleskim W. C. a od turizma već danas kroz nekolik mjeseci živi direktno ili 
indirektno preko jedan milijun duša našega naroda gotovo isključivo u t. zv. pasivnim krajevima. 
Neuspjeh turističke sezone može za njih značiti duge dane oskudice i glad. I zato su u turizmu 
važne mnoge svakidašnje sitnice; propuštene zgode u turizmu teško se dostižu. 


Sitnice o kojima mnogo ovisi 


Zagrebački kolodvor jedno je od najvažnijih raskršća za promet stranaca. Jadi njegovi su poznati 
— skromni kredit za njihovo riješenje ipak je tu, valjda će se stanje u dogledno vrijeme poprauiti. 
ali itu ima negativnih sitnica, za koje nisu potrebni nikakvi krediti, s malo dobre volje i umješnosti 
moguće ihje ukloniti. Na pr. tusuambulatnibuffeti,koji dočekuju svaki vlak. Stranac nas i ponjima 
može krivo ocijeniti. Način kako su vodjeni, organizirani, snabdjeveni nezgodan je izlet u 
primitivno. Izbor jela i pića slab ili nikakav; obzir na formu i higijenu nepoznat; cijene međutim 
svaki kupac dugo ne će zaboraviti. A kako se s malo dobre volje ta važna institucija može voditi 
uzorno, služi primjerom ta buffetna služba na pr. u Srpskim Moravicama. Na Sušaku pak, jednom 
od najvažnijih ulaza stranaca na Jadran, takva je služba uopće nepoznata. 


I ne smije se zaboraviti; prvi dojmovi koje stranac stiče u našoj zemlji često su odlučni za cijeli 
njegov boravak. 


Što stranci hvale? 
Da je prvi dojam strančev kapitalno važan svakako su spoznali vodiči prometne politike. 
Na internacionalnim prugama našima stavljeni su ovih dana u promet novi vagoni. 


I susret stranca s prometnim osobljem i te kako je važan za bilancu turističke politike. više nego 
igdje vrijeditu pravilo da treba prave ljude postavitina pravo mjesto. Na prugama, kojima se odvija 
glavni promet stranaca trebalo bi namjestiti najspremnije osoblje, po mogućnosti sa znanjem 
stranih jezika, izvježbati to osoblje u manirama, upoznti ga s navikama pojedinih narodnosti. Da 
na tom području katkad zataji pojedini službenik nije njegova krivica. Neznanje nije sramota, a 
sigurno ga ne bi bilo kad bi se vršilo tu sistemasko školovanje. 


»Hrvatski dnevnik« broj 235 od 16. I 1937. 


Oko dva milijuna putnika platilo je 38, 169.310 dinara za karte. Oko 700.000 vagona robe! - Kako 
će se preurediti kolodvor 


Zagreb, 15. siječnja. Iz statističkih podataka vidimo da je promet na zagrebačkom kolodvoru 
koliko teretni toliko i osobni, jedan od najjačih u cijeloj državi. Na kolodvoru je namješteno 1.051 
namještenik. 


To su stalni namještenici bez čistilaca vagona, pruga itd. Osim toga ima još 103 stalna nosaća. 
Prema podacima bilo je u prometu u 1936. godini na zagrebačkom kolodvoru 1.464 ekspresna 

vlaka (simplon i Orijent-Express), 8.057 brzih vlakova 28.840 putnička vlaka, 2.196 mješovitih 
vlakova, 2.627 brzoteretnih vlakova, 14.237 teretnih vlakova sa 9.121 lokomotivskih i ostalih 
vlakova. 


Prema tome ukupni broj vlakova u 1936. iznosi 65.542. 


lra Rina na kolodvoru 


ilta Rina 


Najjače pruge bile su Gyekenyes—Zagreb, kojom prugom dolazi najveći broj stranaca turista ionih 
koji su proputovali kroz Zagreb, i to iz Austrije, Mađarske i drugih država. Poslije ove pruge dolaze 
pruge Zagreb—Sušak i Zagreb—Split. 


Na zagrebačkom kolodvoru prodano je karata 1,556.300 što je donijelo prihod od 38,169.310 
dinara. 


Kod ovih može se mirne duše uzeti još 50 posto gore, i to iz slijedećih razloga: prema broju gore 
navedenih prodanih karata u broju nije unesen onaj broj putnika, koji kupuje povratne karte, zatim 
ljetne sezonske karte, koje se izdaju na temelju raznih povlastica. 


Peronskih karata izdano je u prošloj godini 436.000. 
Ako ove brojke sravnimo iz 1935. godine vidjet ćemo, da je u 1936. promet znatno pojačan. 


U 1935. godini broj putnika, zapravo izdanih karata je 1.469.500, što je donijelo prihod od 
33,81 1.200 dinara. 


Broj peronskih karata u godini 1935. veći i iznosio je 462.150 komada. 

Putnički promet u prošloj godini bio je najjači u mjesecu srpnju i kolovozu, u kojim je mjesecima 
bilo 200 do 400 vlakova više nego u ostalim mjesecima. ' 

Napominjemo, da u ovim brojkama nije uvršten promet koji je imao »Putnik« u prošloj godini. 


Svakome je poznato da mnogi i mnogi putnici uslijed mnogih prilika ili neprilika sjedne u vlak bez 
karte. U tom slučaju prisiljenje kupiti kartu od konduktera u vlaku. Isto tako imade slučajeva, gdje 
putnici kupe kartu do jednog stanovitog mjesta, ali poslije iz bilo kojeg razloga žele produžiti vožnju 
na toj pruzi. U tom slučaju također kupuju kartu od konduktera. 

Promet ovih karata, koje su kupljene u vagonima i koje su naplaćene za daljnju vožnju iznosio je 
u prošloj godini 3.640.300 dinara. 


Kod naplate ovih karata imadu kondukteri stanovit postotak. U 1935. bio je taj promet manji i 
iznosio je samo 3,088.200. 


Teretni promet odvijao se ovako: istovarenoje na zagrebačkom kolodvoru ukupno 78.022 vagona, 
a utovareno 33.593 vagona razne robe. Preko teretnog kolodvora stiglo je i otpremljeno preko 
500.760 vagona robe. 


U najskorije vrijeme pristupit će se preuređenju kolodvora. Izgradit će se podzemni hodnici do 
perona. Čekaonice će trebati proširiti. Kolodvor će se dignuti. ali kad bi se cio projekt preuređenja 
kolodvora izveo bilo bi potrebno 250 do 300 milijuna dinara. 


Trg bana Jelačića oko 1935. godine 


»Novosti« broj 314 iz 1938. god. 


Velik napredak zagrebačkog sobraćaja 


Prije rata imali smo u Zagrebu 100 fijakera i 3 taksametra, a danas imade samo 4 Jijakera, 220 
taksametara i 1200 privatnih automobila - Na zagrebačkom tramvaju prevezlo se u godini 1937 
preko 43 milijuna putnika - Samoborac prevozi dnevno poprečno 1800 putnika 


U Zagrebu, 14. novembra. 


U dva navrata prikazali smo u našem listu razvitak našega grada u posljednjih dvadeset godina, 
obzirom na broj pučanstva, te razvitak obrta, trgovine i industrije. U današnjem članku htjeli bi 
prikazati razvoj prometa u Zagrebu, koji je obzirom na svoj veoma povoljan geografski položaj 
postao stjecište važnih željezničkih pruga i cesta, pa se tako razvio ujedan od centara saobraćaja 
Kraljevine Jugoslavije. 


Godine 1912 otpremljenoje s glavnog kolodvora uZagrebu 1,329,410 putnika, godine 1930 popeo 
se taj broj na 2,393,607 putnika. 


Od toga vremena broj putnika otpremljenih sa glavnog kolodvora u Zagrebu varirao je od 
1.300.000 do 1.900.000 ali godine 1937. opet se popeo na 2 milijuna putnika. U nekoliko članaka 
prošlih mjeseci mi smo tretirali pitanje izgradnje i modernizacije zagrebačkog glavnog kolodvora, 
kojije sagrađen godine 1892. Od toga vremena dobili smo podzemne tunele i djelomično uređenje 
perona, ali obzirom na drveno krovište i ostale neke izgradnje držimo, da je to samo provizorno 
riješenje modernizacije zagrebačkog kolodvora, koja je neophodno potrebna. Nije nezanimljivo 
ako istodobno promotrimo i broj putnika koji otprema lokalna željeznica Zagreb—Samobor. Godine 
1912 od kada posjedujemo podatke bilo je otpremljeno na toj željeznici 109.294 putnika. Godine 

1925. bilo je otpremljno s tom željeznicom 305.254 putnika. Godine 1930. i 1931. broj putnika je 
neznatno pao, a od godine 1932 počeo je rapidno rasti, svake godine za nekoliko desetaka hiljada 
putnika tako, da je godine 1937 malom samoborskom željeznicom bilo otpremljeno 560.320 
putnika. 

To znači, da samoborska željeznica preveze dnevno poprečno oko 1.800 putnika. 


Autobusni saobraćaj u Zagrebu i broj autobusnih linija izvan Zagreba još uvijek su minimalni. 
Autobusni saobraćaj počeo se u Zagrebu razvijati tek poslije rata. 


Metalurgija 1940. broj 11. Pregled štampe, Preneseno iz »Obzora« 
Osnutak glavnog želejzničkog ravnateljstva u Zagrebu 


Mjerodavni faktori banovine Hrvatske pokrenuli su akciju da se u sporazumu sa središnjom 
vladom osnuje u Zagrebu za područje Hrvatske glavno željezničko ravnateljstvo. Ova akcija 
motivira se stvarnim potrebama i stečenim iskustvom u pogledu organizacije željezničkog prometa 
na području banovine Hrvatske uopšte, a sezonske napose. Kadgod nastupa izvorna sezona 
šećerne repe, opskrba pasivnih krajeva žitaricama itd. nastaje osjetljivi nedostatak vagona, koji 
se dobrim delom ima pripisati nezgodnoj organizaciji raspodele teretnog voznog parka u glavnom 
ravnateljstvu u Beogradu, gde merodavni ne mogu imati onako tačan pregled potreba i zahteva 
privrede ovog područja. U današnjim prilikama se taj momenat osobito nepovoljno odrazuje radi 
pojačanog tranzita tako, da vlasti u Hrvatskoj nisu u stanju provesti pravodobnu opskrbu 
pojedinih krajeva i mesta potrebnom robom. Tako zapinje opskrba hrvatskih deficitarnih krajeva 
usprkos činjenici, da na primjer »Pogod« ima na utovarnim postajama kojih 1500 vagona hrane, 
dalje Zagreb osjeća nestašicu željeza i drugog građevinskog materijala, Primorje žita itd. Kad bi 
Zagreb dobio glavno željezničko ravnateljstvo za područje banovine Hrvatske s odgovarajućim 
delom voznog parka, jasno je da bi se trenutne teškoće ili prometni poremećaji brže dali ukloniti, 
pa ne bi bilo potrebno neke izuzetne mere i restrikcije na drugim sektorima prometa. 


Nadati se da će inicijativa za osnivanje glavnog željezničkog ravnateljstva za banovinu Hrvatsku 
sa središtem u Zagrebu naći pravilno shvaćanje i biti što pre ostvarena. 

»Zagreb«, 1943 


Druge nove javne zgrade 


Pošto će na sadašnjem željezničkom zemljištvu preostati mnogo slobodnog prostora i po dovršenju 
autostrade te obih sabirnih cesta to bi se na ovom razpoloživom zemljištu mogle izgraditi slijedeće 
javne zgrade: 


1. Gradsko poglavastvo koje u svim gradovima obično leži u najstarijem, dakle i najprometnijem 
središtu grada, kao kod nas Jelačićev trg. I baš na Jelačićevom trgu bila je god. 1925. prilika, 
da se sagradi nova zgrada gradskog poglavarstva na mjestu stare bolnice milosrdne braće. 
Upravo neoprostiva pogrješkaje učinjena, dagrad nije primio ponudu amerikanskog poduzeća, 
da ono sagradi na ovom mjestu 24-spratnu zgradu, ovu eksploatira kroz 15 godina nakon 


kojeg vremena bi se čitava zgrada bila predala gradu bezplatno u dobrom stanju, a to 
bi bilo upravo ove godine. 


Pa kada nije sudbina htjela ovdje, treba odmah poduzeti sve, da dođe gradsko poglavarstvo u 
novo buduće središte grada, a to je sredina produženog i današnjeg Zrinjevca između Jelačićevog 
trga i Save, ujedno najvećeg prometnog čvorišta, a to je južno od današnjeg glavnog kolodvora, 
kroz koje će čvorište prolaziti sve buduće glavne ceste i njihova produženja na sve strane. 


Južno od današnjeg glavnog kolodvora preko autostrade je kao stvoreno mjesto za poglavarstvo, 


koje treba postepeno izgraditi u 3 zgrade poput hotela Esplanade ili suzora u kvadrat, jednu kraj 
druge i to: 


1. Jugo-zapadno od kolodvora treba da dođe glavna upravna zgrada gradskog poglavarstva, 
gdje bi se smjestili svi danas razštrkani gradski uredi, odsjeci i ustanove, zajedno sa 
načelnikovim uredom. ' 


2. Jugoistočno od kolodvora dakle preko od današnje kolodvorske pošte, treba sagraditi drugu 
zgradu uredovnice gradskih poduzeća vodovoda, plina, elektike, tramvaja, vatrogastva, 
štedionice, gradski porezni ured, blagajna itd. 


3. Južno od kolodvora treba izgraditi treću zgradu glavnu reprezentativnu gradsku viećnicu sa 
velikom dvoranom, viećnicom, knjižnicom, modernom galerijom, gradskim muzejom, gradskim 
arhivom, svečanom dvoranom i načelnikovim prostorijama za primanja, sobe za ukonačivanje 


visokih gostiju tid. U sredinu bi došao visoki toranj za vatrogasnu stražu i kao vidikovac na 
grad na sve strane. 


Stare sadašnje zgrade gradske, mogle bi se prodati, da se namaknu potrebita sredstva za 
novogradnje, koje bi se izvađale redom jedna za drugom. Obzirom na dobra mjesta na kojima se 
sada nalaze stare zgrade, dobilo bi se sredstava za staru sadanju kubaturu barem dvostruku 


novu. U stare zgrade gornjeg grada, treba da dođu razni muzeji i uredi državni, koji nemaju posla 
sa strankama. 


Oko novih zgrada poglavarstva parkirao bi se prostor, providio klupama i cestama na sve 4 strane 


zajednosmjernu vožnju. Zgrade bi bile povezane uI. katu međusobno sa mostom, a glavna fronta 
gledala bi prema jugu. 


Sa ovom zgradom, započeo bi čitav niz javnih zgrada u produženom Zrinjevcu, koji bi onda 
završio preko Save sa velikim trgom i glavnim južnim reprezentativnim kolodvorom, koji 

je inače bio predviđen osnovom na mjestu ovog gradskog poglavarstva, dakle velika razlika 
u razporedu zgrada. 


2. Tehničke stručne škole (XIX i XX) kao Srednja tehnička škola, Viša i niža obrtna škola, 
Podkivačka škola, Šegrtska škola, razne druge stručne škole te građanska škola mogu se 
smjestiti na zemljište radione, strojarnice i ložione današnje, gdje imade dovoljno prostora za 
sve te zgrade injihove internate. Svi mogu imati praktičnu obuku u državnoj radioni samovoza, 
u kojoj se mogu izrađivati i razni dielovi stanbenih zgrada stanbene građevne zadruge 


N.D.H, naročito svi dielovi iz kovina. 


Uz autostradu mogu se upotriebiti i već postojeće paralelne ulice, pa će se time dobiti uzduž 
autostrade još više prostora za javne zgrade, jer bi odpale rečene nove sabirne ceste. 


Py 


< 

Glavni kolodvor oko 1920. godine 


Zgrada stare pošte i peroni Glavnog kolodvora 1920. godine 

Glavni kolodvor između dva rata 

Pogled na pješački nadvožnjak 


Mad: 


Zagrebački Glavni kolodvor 1923. godine 


Doček Stjepana Radića na Glavnom kolodvoru 1928. godine 

oma ukaanaka jaa mi o. mos 


Izgradnja željezničkog nadvožnjaka na Savskoj cesti 1932. godine 


68 


1 službi na državnom kolodvoru 


Skauti na zagrebačkom Glavnom kolodvoru između dva rata 


Starčevićev trg tridesetih godina 

RAZDOBLJE REVITALIZACIJE I NORMALIZACIJE 
PROMETA 


Razdoblje neposredno nakon drugoga svjetskog rata glede 
stanja uređaja i objekata Glavnog kolodvora, može se 
oslikati kao razdoblje radova koji su se obavljali kako bi 
se u što kraćem vremenskom roku revitalizirao i 
normalizirao putnički promet. Naime, svakodnevni život 
je usprkos ratnim razaranjima već u prvim danima mira 
nametnuo potrebu vraćanja putničkoga prometa u 
svakodnevnu kolotečinu. 


Dok je na pruzi Zagreb — Beograd bilo porušeno oko 80 
posto pruge i svi mostovi, na području Direkcije Zagreb nije bilo uništenih 
kolodvora tako da je sa samoga Glavnog kolodvora promet mogao odmah 
krenuti. Uz izuzetne napore porušene pruge i uređaji su popravljeni tako da je 
prvi važniji poslijeratni događaj vezan uz Glavni kolodvor upravo kretanje 
prvoga putničkog vlaka prema Beogradu u lipnju 1945. godine. Već u srpnju iste 
godine počeli su redovito voziti s Glavnoga kolodvora do Zemuna dnevni motorni 
vlakovi koji su prevozili poštu, novine i kurire. 


Zbog lakšega odvijanja prometa na Glavnome kolodvoru godine 1947. dovršena 
je montaža novoga elektrodinamičnog sigurnosnog uređaja. U svrhu prostornog 
proširenja, tj. da bi se lakše odvijao promet prema Koprivnici i Osijeku te 
Beogradu preko Dugoga Sela godine 1949. srušena je stara poštanska zgrada 
između prijemne i nove zgrade Pošte, jer bilo je planirano proširenje prijemne 
zgrade do kojega nikada nije došlo. 


Također, da bi se zbog povećanih potreba kolodvora lakše riješio problem vožnje 
vlakova prema Koprivnici i Osijeku, 1952. sagrađen je šesti peron koji je prvotno 
bio samo izbetoniran, a tek kasnije i natkrit. Svakodnevne potrebe nametnule 
su i gradnju garažnih kolosijeka godine 1956. na kojima su se garirali putnički 
vagoni. 


Zbog povećanog opsega prijevoza prometu je godine 1959. predan i drugi 
kolosijek pruge od Glavnoga kolodvora do Dugoga Sela. 


Iz svega spomenutoga dade se zaključiti da ranije poslijeratno razdoblje, koje je 
trajalo do 60-ih godina, karakteriziraju napori na revitalizaciji i normalizaciji 
prometa i gradnji uređaja i pruga neophodnih za lakše odvijanje povećanog 
opsega prometa. 


Sve veće potrebe grada, koji se brojčano i prostorno svakodnevno širio, dovele 
su u nezavidan položaj željezničke uređaje u zagrebačkom čvorištu pa tako i na 
samome Glavnom kolodvoru jer zbog nemogućnosti da udovolje njegovim sve 
većim prijevozničkim potrebama postali su kočnica razvoja grada i privrede. 

U ono je vrijeme željeznica za privredu bila pokretačka snaga razvoja tj. o 
željeznici je uvelike ovisio privredni razvoj grada. Upravo stoga razloga već 
krajem 50-ih i početkom 60-ih godina problematika željezničkog čvorišta pa 
tako i Glavnoga kolodvora počela se rješavati planski i sustavno. 


Planski dokumenti obuhvaćali su gradnju novih prugai modernizaciju postojećih 
ujedinjavanjem rada i elektrifikacijom te primjenom najsuvremenijih signalnih 
i telekomunikacijskih uređaja. U tu svrhu godine 1957. izrađen pretprojekt 
radova u zagrebačkog čvorišta u kojem je, između ostaloga, bila predviđena i 
gradnja novoga Glavnog kolodvora pomaknutog za 700 m istočnije. 


U vrijeme kada je taj pretprojekt s primjedbama usvojen, Zagreb je imao oko 
420.000 žitelja, a na Glavni kolodvor je dolazilo i odlazilo 88 pari putničkih 
vlakova. Nakon pretprojekta izrađen je i odobren od SIV-a godine 1961. 
»Program investicijske gradnje zagrebačkog čvorišta« kojim je bilo predviđeno 
odvajanje putničkoga od teretnog prometa na potezu od Sesveta do Zapadnog 
kolodvora, koncentracija ranžirnog i lokalnog rada te gradnja po etapama. 
Prema tome planu već nakon prve etape radova teretni promet nije trebao 
prolaziti kroz Glavni kolodvor već ga je imao obilaziti istočnom obilaznom vezom 
i postojećom prugom preko mosta na Savi. 


Kao što vidimo, na početku 60-ih godina rasterećenje Glavnoga kolodvora, tj 
odvajanje putničkoga od teretnog prometa postao je imperativ razvoja i obje 
spomenute vrste prijevoza. Spomenuti »Pretprojekt« prvi je od niza dokumenata 
u poslijeratnom razdoblju s kojim je ŽTP Zagreb počeo sustavnije rješavati taj 
problem koji je predstavljao kočnicu daljnjeg razvoja željeznice. 


Glavni kolodvor stalna zapreka razvoju grada 


Usporedo s problemom prekapacitiranosti pruge i uređaja ponovno uskrsava 
problem lokacije a i neodgovarajućeg funkcioniranja Glavnoga kolodvora kao 
prepreke u povezivanju sjevernog i južnog dijela Zagreba osobito nakon što se 
južni dio grada počeo ubrzano uobličavati u urbanu sredinu logistički vezanu 
za stari sjeverni dio. Počinje se međusobno isprepletati dosadašnji problem 
nedovoljne prostranosti samoga kolodvora kao funkcionalne cjeline i problem 
njegove lokacije kao prepreke u komuniciranju s novim dijelovima grada. 


Na problem lokacije Glavnoga kolodvora kao funkcionalne cjeline osvrnuo se i 
uvaženi nizozemski arhitekt g. J. B. Bakema prilikom svoga boravka u Zagrebu 
godine 1965. U razgovorima s novinarima obrazložio je način prerađivanja 
starih kolodvora u nove, dajući za primjer prerađene kolodvore u Amsterdamu 
i Utrechtu. Prema njegovu mišljenju valjalo je graditi novi južni kolodvor i to u 
tri razine. Na prvoj bi bilo parkiralište automobila, na drugoj kolosijeci električne 
željeznice dok bi treću razinu zauzimali prostori za uslužne djelatnosti kao što 
su restauranti i prodavaonice. Smatrao je da sadašnju kolodvorsku zgradu ne 

treba rušiti nego iz budućega južnog kolodvora jednostavno pružiti jedno krilo 
prema sadašnjoj zgradi i na taj način integrirati u budući kolodvor. Po njegovu 
mišljenju, s obzirom da postojeća zgrada ima izrazit lik, valjalo bi u nju smjestiti 
restaurant i prodavaonice, a možda urediti i stalnu izložbu razvoja željezničkog 
prometa. 


Problem povezanosti dvaju dijelova grada bio je do tada riješen pješačkim 
nathodnikom preko kolodvora s njegove istočne strane kod zgrade Pošte II koji 
je 1969. zbog radova na elektrifikaciji Glavnoga kolodvora bio dignut za metar 
višu razinu od dotadašnjega. Već onda se znalo da je to samo privremeno 
rješenje jer u planu je bila gradnja pješačkog pothodnika na zapadnoj strani 
kolodvora. Zbog narušavanja sigurnosti prometa i pješaka nathodnik je srušen 
u drugoj polovini sedamdesetih. 


Razdoblje modernizacije kolosijeka i uređaja Glavnog kolodvora 


Zbog razvoja grada i sve većih potreba za prijevoznim uslugama modernizacija 
Glavnog kolodvora, »uskoga grla« prometa, postala je prioritetna. Koncem 
godine 1965. dovršeni su prvi radovi na modernizaciji kapaciteta Glavnoga 
kolodvora. Obuhvaćali su rekonstrukciju 4. i 5. perona poradi dovršenja 
elektrifikacije riječke pruge istosmjernim sustavom koja je predana prometu 
godine 1966. U rujnu 1969. završeni su radovi na produljenju 2. i 3. kolosijeka, 
montaži novih skretnica, graničnih putokaznih signala irasvjete. Ovim radovima 

povećane su mogućnosti prijevoza i otprema vlakova i manevarskog rada. 
Opsežniji radovi na elektrifikaciji Glavnoga kolodvora, tj. na montaži kontaktne 
mreže započeli su u listopadu 1969. godine. Između prvoga i drugoga kolosijeka 
postavljeni su nosači. Inače, elektrifikacija pruge Zagreb — Tovarnik prema 
Beogradu, tj. jugoistoku monofaznim sustavom 25 kv 50 Hz dovršena je krajem 
1970. kada je svečano predana prometu. Dvije godine kasnije elektrificirana je 
pruga od Glavnoga kolodvora do Siska odnosno Sunje. Usporedo s modernizacijom 
kolosijeka i uređaja ŽTP Zagreb je početkom 70-ih, tj. 1973, počeo s 
modernizacijom voznog parka. Te je godine krenuo sa zagrebačkoga Glavnog 
kolodvora u smjeru Splita novi superkomforni dizelski motorni vlak »Marjan- 
express« popularno zvani »francuz« koji je vrijeme putovanja od Zagreba do 
Splita skratio za oko dva sata. 


Drugom polovinom sedamdesetih, tj. 1977. s Glavnoga kolodvora krenuli su i 
prvi elektromotorni vlakovi madžarske proizvodnje, tzv. »mađarci«. 


Kao što vidimo modernizacija kolosijeka i uređaja Glavnoga kolodvora tekla je 
počevši od ranih 60-ih ubrzano i bila je prilično opsežna s obzirom na već tada 
skučene funkcionalne mogućnosti kolodvora. Može se reći da su radovi u ovom 
poslijeratnom razdoblju slijedili zahtjeve modernizacije u okviru postojećih, 
doduše ograničenih, mogućnosti. 


Sva preuređenja zgrade - ograničena prostornim mogućnostima 


Modernizacija same zgrade i ostalih objekata na prostoru kolodvora nije 
tempom i opsežnošću slijedila spomenute radove. Glavni razlozi tome bili su 
prostorna skučenost kolodvorskog područja i same zgrade, ailokacija kolodvora 
koja je u to vrijeme postala ozbiljna zapreka funkcionalnom povezivanju starog 
i novog sad već dobrano razvijenog južnog dijela grada. 

U tu svrhu sagrađen je pothodnik na zapadnoj strani kolodvorske zgrade, koji 
je 1974. otvoren za pješake i tom prilikom u okviru postojećih mogućnosti 
djelomično je rekonstruirana i zapadna kolosiječna veza. Sve do današnjih dana 
taj pothodnikje uz prolaz ispod pruge u Runjaninovoj ostao jedina pješačka veza 
između sjevernog i južnog dijela kolodvora, dok je cestovna veza Miramarski 
podvožnjak. 


Na samoj zgradi kolodvora i okolnom prostoru nakon završetka drugoga 
svjetskog rata nisu obavljana značajnija preuređenja u svrhu poboljšanja 
prostornosti i funkcionalnosti. Sva uređenja svodila su se na manje radove, 
uglavnom estetske. Urbanistički zavod grada Zagreba na početku sedamdesetih 
godina izradio je detaljni urbanistički plan centra koji je obuhvaćao i područje 
Glavnog kolodvora. Studirane su tri lokacije i to zapadna, istočna i središnja. 
Naknadno se odustalo od mijenjanja lokacije, tj. prihvaćena je središnja 
lokacija. U okviru toga plana i idejno rješenje preuređenja zgrade izradio je 
Arhitektonski biro »Centar 51« 1971. godine, revizijska komisija ŽTP-a Zagreb 
usvojila ga je 1972. godine. Kasnije na osnovi toga projekta izrađena je 
Alternativa 1 i Alternativa 2. 


Radovi na preuređenju vestibila 1987. godine 

Sve u svemu studirane su komparativne prednosti obje alternative i na kraju je 
odlučeno da se prihvati Alternativa 2 i djelomično Alternativa 1 jer pruža 
mogućnost povezivanja sjeverne i južne gradske sredine ispod središnjeg 
vestibila. Prema tom idejnom rješenju bila su predviđena gradnja podruma i 
pothodnika te opsežno preuređenje unutrašnjosti kolodvorske zgrade i 
prenamjena poslovnih u putničke prostorije. 


Nakon dugotrajnih i opsežnih razmatranja i polemika od svega toga se uoči 
Univerzijade odustalo uglavnom zbog nedostatka novca. 


Prvi veći radovi obavljeni su godine 1981. kada je obnovljena fasada s unutarnje 
strane zgrade, rekonstrukcija prvoga perona, stavljanje novih reklama i ploča s 
raznim obavijestima. Zgrada Glavnoga kolodvora obnovila je temeljitije svoje 
unutarnje ruho godine 1984. uoči Olimpijade u Sarajevu. Te godine su obnovljena 
četiri kolosijeka, čime je povećana sigurnost prometa i izbjegnuto je zadržavanje 
vode na kolosijecima jer je drenaža propisno ugrađena. 


Rekonstrukciji unutrašnjosti zgrade prišlo se tek 1987. uoči početka Univerzijade, 
kada su oko toga vremena napravljena mnoga idejna rješenja. 


Posljednje preuređenje - prva od etapa u planovima funkcionalnog uređenja 


Spomenuti projekti su revidirani i znatno reducirani tako da su se svi planirani 
radovi sveli na preuređenje prizemlja same zgrade. Preuređena su oba krila 
zgrade, blagajne prvog i drugog razreda dobile su nove lokacije (u nekadašnjim 
čekaonicama). Preuređen je i vestibil, i estetski i funkcionalno. Uređen je novi 
informacijski pult, sanitarne prostorije, restaurant, prostorije Agencije Croatia- 
express, carina. 


U svim prostorima ina peronima postavljeni su teleindikatori, nove elektroničke 
ploče s rasporedom odlaska i dolaska vlakova i novi piktogram. Nažalost, u 
zapadnom dijelu zgrade, u kojemu je garderoba, obavljeni su radovi u svrhu 
estetskogali ne i funkcionalnog poboljšanja. Sama prostorija garderobe ne samo 
što je ostala na istome mjestu već njena unutrašnjost zajedno s uređajima nije 
dirana takoreći od izgradnje kolodvora. Naknadno je u zapadnom vestibilu, kroz 
koji se dolazi do garderobe, 1991. uređena improvizirana čekaonica za putnike 
EC-vlaka »Mimara«. Na zapadnoj strani zgrade uređeno je i parkiralište. 
Planirano je da se zapadni dio potpuno preurediirekonstruira u okviru uređenja 
Glavnoga kolodvora do 1994. godine. 


Te iste 1987. sagrađena je i zgrada nove postavnice u Branimirovoj ulici, no do 
današnjega dana ona nije u funkciji jer nisu zbog nedostatka financijskih 
sredstava ugrađeni uređaji za tehničko osiguranje Glavnoga kolodvora već se i 
dalje prometom upravlja uređajima sagrađenim prije rata na postavnici na 
zapadnoj strani kolodvora. 


Sadašnje stanje u zgradi rezultat je niza improvizacija koje je nametala potreba 
opsluživanja putnika zbog čega su u velikoj mjeri obezvrijeđene spomeničke 

osobine. Posljednje preuređenje od kojega se mnogo očekivalo nije riješilo mnoge 
funkcionalne probleme zbog čega se ono može smatrati samo početnom etapom 
u temeljitom preuređenju zgrade Glavnoga kolodvora i njena okoliša u kojemu 
se valja riješiti dosadašnje prakse improviziranja »na duže vrijeme« jer takvi 
troškovi mogu često puta nadilaziti troškove trajnih radova, a rezultati su 
nerazmjerni utrošenim sredstvima. 


Glavni kolodvor danas 


Zagrebački Glavni kolodvor je uz ostale zagrebačke prometne terminale, 
značajno stjecište longitudinalnih i transverzalnih smjerova. Upravo preko 
Zagreba vode najkraći putovi iz srednje, zapadne i istočne Europe prema 
Jadranu odnosno iz zapadnoeuropskih zemalja prema jugoistoku Europe. 
Upravo stoga razloga preko Glavnoga kolodvora su usmjereni svi najvažniji 
tijekovi robnih i putničkih prijevoza te osnovna strujanja domaćeg i inozemnog 
turističkog prometa iu novije vrijeme sve je veća potreba za razvojem prigradskog 
prometa. 


Glavni kolodvor je najveći kolodvor u Hrvatskoj te uz autobusni kolodvor i 
aerodrom predstavlja glavna prometna vrata ne samo Zagreba već i čitave 
Hrvatske. 


Svakodnevno u kolodvor dolazi 135, a otprema se 138 putničkih vlakova od 
kojih je za većinu Glavni kolodvor početna ili krajnja točka putovanja. Krajem 
osamdesetih godina, uoči početka rata u Hrvatskoj, s Glavnoga kolodvora je 
godišnje otpremano od 4 do 4,5 milijuna, a otprilike isto toliko ih i dođe što u 
prosjeku iznosi oko 12.000 putnika dnevno. Za teretni je promet to uglavnom 
tranzitni kolodvor kroz koji prođe prosječno dnevno 37 teretnih i 12 lokomotivnih 
vlakova (podaci iz mirnodopskih vremena). 


Kolodvor je stjecište pruga iz četiriju osnovnih smjerova, a u njega ulaze sa 
zapadne strane iz smjera Dobove, Rijeke i Siska a s istočne strane iz smjera 
Dugog Sela kao dvije jednokolosiječne pruge. 


Osim sadržaja koji su direktno u funkciji prijema i otpreme putnika, u kolodvoru 
su smješteni prateći sadržaji kao što su depo za lokomotive, radionice za 

popravak i održavanje vagona, prostor za čišćenje i njegu vagona, garažni 
kolosijeci, skladište ekspresne robe, a s južne strane kolodvora nalazi se i 
Radionica za proizvodnju i održavanje željezničkih vozila »Janko Gredelj«. Svim 
navedenim sadržajima nije mjesto na Glavnom kolodvoru jer znatno otežavaju 
rad u prostornom i organizacijskom pogledu no za sada su planovi za njihovo 
izmještanje ne tako bliska budućnost. 


U ovome dijelu posebna pažnja bit će poklonjena upravo kolodvorskim uređajima 
i kolosijecima jer oni su bit funkcije Glavnoga kolodvora dok je samo zgrada 
njegov sastavni ali ne i najvažniji dio. 


Kolosiječni i ostali uređaji Glavnoga kolodvora smješteni su u samom centru 
grada od prolaza ispod pruge u Runjaninovoj ulici do podvožnjaka na Strojarskoj 
cesti otprilike u duljini od 1,7 km iako je u prometno-tehnološkom smislu 
kolodvor dulji. Na spomenutom prostoru kolodvorski uređaji zauzimaju površinu 
od 18,2 hektara površine (bez »Grabe« i »Janka Gredelja« širina kolodvorskog 
pojasa je različita - od 73 m kod prolaza Runjaninove ulice do svega 31 m na 
Miramarskom nadvožnjaku da bi kod ulaza u Grabu (Janko Gredelj« iznosila 
čak 196 m. 


Kolodvorje za potrebe putničkoga prometa opremljen sa pet prijemno-otpremnih 
prolaznih kolosijeka podijeljenih u dvije grupe te pet čeonih. Ostali kolosijeci 
služe kao skladišni, garažni imanevarski. Kompleks tzv. ložionice čini izdvojenu 
cjelinu. 


Budući da zagrebačko čvorište nema posebnoga tehničkog kolodvora, svi 
poslovi te vrste za sada se obavljaju na Glavnom kolodvoru. Upravo stoga razloga 
aktivnosti vezane uz pripremu putničkih vagona na ovom prostoru opterećuju 
postojeće kapacitete i smanjuju njihovu raspoloživost kroz zauzeće kolosijeka 
i manevarske vožnje. 

Za sam prijem i otpremu putnika u kolodvoru postoji ukupno šest perona od 
toga dva otočna koji su s prvim peronom povezani pješačkim pothodnikom. 
Budući da se na postojećim natkrivenim peronima prijem i otprema putnika ne 
mogu odvijati na zadovoljavajući način, upotrebljavaju se i produženi natkriveni 
A-peroni. Oni su i fizički odijeljeni kućicama za dizala iz poštanskog pothodnika 
od osnovnih perona zbog čega prolaz putnika, posebice u vršnim danima, zna 
biti vrlo otežan. Zbog velike udaljenosti od međuperonskog pješačkog pothodnika 
putnici s ovih perona često puta, da bi skratili put izlaska s kolodvora, prelaze 
preko kolosijeka i skretničkih veza izlažući se tako životnoj opasnosti. 


Rad na kolodvoru se regulira s postavnice među kolosijecima na zapadnoj strani 
kolodvora na kojoj su sigurnosno-signalni uređaji ugrađeni još davne 1941. 
godine. Opremanje zgrade nove postavnice u Branimirovoj ulici suvremenim 
uređajima uvelike bi olakšalo funkcioniranje kolodvora, a i povećalo bi sigurnost 
otpreme i prijema putnika. 


Iz svega spomenutoga dade se zaključiti da je na današnjem prostoru kolodvora 
i postojećim kolosiječnim kapacitetima rad dosta ograničen i da će za kraće 
vrijeme povećanja kolosiječnih kapaciteta postati prijeka potreba. Također, 
neophodno je otvaranje kolodvora prema jugu za potrebe putnika. Ovaj pothvat 
omogućit će znatnije rekonstrukcije kolodvorskih postrojenja i povećanja 
kapaciteta za oko 100 posto. Spomenuta preuređenja omogućila bi i veće 
uključivanje željeznice u prigradski promet, povećanje prijevoza ostalim vrstama 
vlakova, njihovu veću redovitost i, ukupno gledajući, kvalitetniju trajniju 
uslugu, što bi imao biti ne samo interes željeznice već i ostalih društveno- 
političkih struktura. 


Osvrt unatrag s pogledom u budućnost 


Bez obzira na funkcionalne, estetske i prostorne nedostatnosti zagrebački 
Glavni kolodvor je od završetka drugoga svjetskog rata do danas bio i ostao 
najreprezentativniji hrvatski kolodvor. Desetljećima je sačekivao i ispraćao 
mnoge strane i domaće ličnosti iz kulturnog i političkog života i mnogobrojne 
inozemne i tuzemne putnike, a bio je i stjecište raznolikih važnih događanja od 
kojih se nekih sjećamo rado, a nekih nerado. 


Jedan od potonjih bila je i teška željeznička nesreća koja se zbila 30. kolovoza 
1974. godine upravo na Glavnome kolodvoru. Zbog neprilagođene brzine, došlo 
je do izlijetanja s tračnica vagona međunarodnog vlaka koji je vozio od Beograda 
prema Munchenu pri čemu je poginulo preko 120 putnika. U toj nesreći osoblje 
Glavnoga kolodvora svojom ekspeditivnošću, solidarnošću pokazalo se doraslim 
obavljanju i takvih najtežih i najmučnijih zadaća. 

Rado se sjećamo svih novih modernih vlakova koji su na prve vožnje kretali 
upravo s Glavnog kolodvora. Oduvijek je Glavni kolodvor za Hrvatsku bio »prozor 
u svijet«, a za pristigle putnike »prozor u Hrvatsku«, ogledalo kojega smo se 
ponekad stidili i uglavnom ponosili sa njime. Nepobitna je činjenica da je 
usprkos funkcionalnim teškoćama, velikom značenju kolodvora upravo doprinio 
njegov izuzetno povoljan smještaj u samome centru grada i neposredna blizina 
svih vrsta gradskoga prijevoza koje ga izuzetno dobro povezuju s užim i širim 

područjem Zagreba. Za putnika namjernika ovaj kolodvorje na idealnom mjestu 
jer mu je sve nadohvat ruke i jer na samome kolodvoru osjeća »bilo« grada. Za 
urbaniste, arhitekte, građevinare i željezničke tehnologe on je bio i ostao veliki 
izazov jer do današnjih dana nisu potpuno usuglasili svoja razmišljanja o 
prednostima i lošim stranama njegova smještaja. Činjenica je da svojom 
duljinom od 1,7 km predstavlja fizičku zapreku povezivanju sjevernog i južnog 
dijela grada i da je sadašnji pješački pothodnik nedostatan za sadašnji protok 
ljudi. No, također istina je da je dobar dio glavnih putničkih kolodvora europskih 
velegradova smješten upravo u samome centru grada. 


Prema najnovijim planovima urbanista Glavni kolodvor za sada ostaje na 
postojećoj lokaciji s tim da se intenzivno radi na planiranju što boljeg povezivanja 
njegove sjeverne i južne strane pothodnicima i na otvaranju kolodvora za 
putnike s južne strane. Naime, broj putnika koji je u poslijeratnom razdoblju 
sukcesivno rastao, usprkos razdobljima stagnacije, nametnuo je potrebu što 
bržeg ostvarenja spomenutih planova. 


Željeznicaje najviše putnika prevozila početkom šezdesetih godina što potvrđuje 
podatak da je u ljetnim mjesecima 1962. godine znalo proći i dvostruko više 
putnika od prosječnog broja te godine -čak 20.000 putnika dnevno. Sedamnaest 
godina kasnije, točnije 1979., osjeća se blaga stagnacija u prijevozu putnika 
željeznicom, naime u kolovozu te godine u vršnim danima ljeta kroz Glavni 
kolodvor prolazilo je najviše 13.500 putnika dnevno. Uzrok stagnaciji vjerojatno 
je konkurentnost autobusnog i avionskog prometa. Na osnovi već spomenutog 
podatka da je krajem osamdesetih u vršnim danima kroz kolodvor prolazilo 
18.000 putnika, može se zaključiti da putnici ipak trebaju željeznicu. Posljednjih 
nekoliko godina uočeno je da je broj putnika koji se voze vlakom na posao u 
stalnom porastu. Upravo zbog svega izuzetno povoljnoga položaja u centru 
grada kolodvor ima dobre perspektive u budućem razvoju daljinskoga, lokalnog 
i prigradskog željezničkog prometa posebice zbog blizine autobusnog terminala 
ijavnog gradskog prijevoza štoje glavni preduvjet pružanja kompletne kvalitetne 
prometne usluge. Znatnije povećanje putničkoga prometa na Glavnome kolodvoru 
očekuje se uključivanjem željeznice u gradski odnosno prigradski promet grada 
nakon gradnje i predavanja prometu zapadne obilazne pruge u zagrebačkom 
čvorištu. 


Ovaj pregled poslijeratnog stanja i razvoja tj. modernizacije svih kolodvorskih 
kapaciteta, uključujući i samu prijemnu zgradu, jedan je od prvih pokušaja 
sustavnijeg kronološkog načina sagledavanja razvoja najvećega kolodvora u 
Hrvatskoj, u svrhu cjelovitog objedinjavanja svih podataka u monografiju o 
Glavnome kolodvoru. Naime, do današnjih dana o povijesnom razvoju kolodvora 
pisao je samo g. Ivan Belavić koji ga je pratio do 1961. godine. Svoj je povijesni 
pregled Glavnoga kolodvora zaključno završio jednom u svim vremenima 
aktualnom talijanskom izrekom: »Tko ne poznaje svoju lošu prošlost, ne može 
graditi niti bolju budućnost«. Izreka je primjenjiva na sve one koji se bave 
problematikom kolodvora, uključujući inas autore monografije. Ako smo negdje 
pogriješili ili bili nedovoljno opširni i stručni, neka nam se ne zamjeri, već neka 
to bude stvaralački poticaj svima onima koji se na bilo koji način žele baviti 
izazovnom ali do sada nepravedno zapostavljenom problematikom Glavnog 
kolodvora. 

Vjsenik, 3. lipnja 1945. 
ŽELJEZNIČARI RADE I STVARAJU 
Omladinci grade lokomotivu. - Radnik Janko Prša izumio je napravu za presu 


Na ulazu radionice IV. odjeljenja, prostrane dvorane sa slabim dnevnim osvjetlejnjem, dočekao 
nas je ujednačeni klopot valjaka, točkova, šištanje remenova, iz kotlarne dopirala je buka bušilice 
i automatskog čekića. Napete metalne žice, moćna dizalica, masivni elektomotori - sve to stvara 
predstavu nove stvarnosti, otkriva čudesna svojstva i moć rada. 


Omladinci daju tempo radu. Oni rade i prekovremeno na maloj lokomotivi za prugu Zagreb— 
Varaždin. Lokomotiva je dugo ležala onesposobljena u jarku kraj pruge negdje u Zagorju. Sad su 
joj potrebni veliki, temeljiti popravci. 


Željezničarski omladinci obrazovali su grupe koje popravljaju pojedine djelove mašine. To su sve 
naučnici četvrte godine školovanja, članovi USAOH-a željezničke radionice. Oni su se obvezali 
osposobiti lokomotivu za šegrtsku izložbu, koja će se održati 16. o. mj. 


Omladina je osnov naroda, onaje svuda prva pa i u takmičenju, koje donosi dvojaku korist: djelo 
i znanje koje se stiče i nalazi najbolju primjenu baš u natjecanju, u udarništvu. 


Čudesnaje moć električne energije. Onagrije, svijetli igoni strojeve, donosiiodnosi vijesti, odašilje 
zvuk u daleke krajeve. Ona stavlja u pokret i održava život velikoga grada. Ona je životna sila 
današnjice. 

Štoje elektricitet za mehanizme, toje svijest za čovjeka - pokretna snaga njegove djelatnosti. Ona 
daje radnicima snagu da izdrže u teškim prilikama, i stvara od njih udarnike, heroje na fronti rada. 


Težište svega rada u radionici državnih željeznica je kotlarna. Tu se obavljaju najteži i najsloženiji 
radovi popravka kotlova, vatrišta, stajaćih kotlova za crpke i t. d. Tu je radnik Janko Prša došao 
na ideju da izradi napravu, koja će ručnu presu za valjanje cijevi u kotlu osposobiti za mehanički 
pogon elektricitetom ili komprimiranim zrakom. 

— Na ovu zamisao došao sam ranije, gladajući kako se radnik upropašćuje napornim radom, 
zgrčen u kotlu lokomotive, a posao mu ipak nije precizan. Svoj pronalazak nisam htio pokazati 
njemačkim inžinjerima, jer smo onda sprovodili sabotažu. Sad mi radnici radimo za sebe, za našu 
državu, pa je dužnost svakoga od nas da bolje organiziramo svoj posao i brže ga svršavamo, — 
rekao je radnik-pronalzač. 


Njegov izum vrlo je jednostavan i ekonomičan. Dovoljno je napravu pričvrstiti na osovinu ručne 
prese da ona postane sposobna za elektični pogon ili pogon zrakom. Time se rad ubrzava za 60 
do 70 posto, a radnik se oslobodio od teškoga rada koji brzo iznuri i najjačeg čovjeka. Naprava 
se može skinuti i presa postaje opet ručna. U tome je prednost njegove prese nad njemačkim, koje 
su uz to vrlo složene i mnogo skuplje. Ova naprava izradjuje se u željezničkoj radionici u Zagrebu, 
pa će i ostale naše radionice državnih željeznica moći koristiti njezina svojstva u radu. 


Primjer radnika Janka Prša svima je radncima poticaj za stvaralački rad i bolju organizaciju posla, 
nesamo u željezničkoj radionici nego i u ostalim poduzećima u Zagrebu i van njega. Naša zemlja 
proslavit će se udarnicima na fronti izgradnje kao što je postala slavna po udarnicima u 
domovinskom ratu. 


Uprava radionice planski je organizirala popravljanje lokomotiva koje su onesposobljene ratnim 
razaranjem. Samo u Zagrebu i njegovoj najbližoj okolini nadjeno je oko 140 oštećenih lokomotiva. 
Ovome broju treba dodati lokomotive koje sada saobraćaju, ali će uskoro trebati lakše popravke. 
Za sada dnevni kapacitet radionice iznosi popravak jedne lakše oštećene lokomotive. Poteškoće 
su mnoge u oskudici radne snage i materijala, ali svijesni radnici sve će prevladati planskim, 
udarničkim i stvaralačkim radom. 


Vjesnik, 19. srpnja 1946. 
Motorni vlakovi za prevoz novina i kurira na pruzi Zagreb—Zemun 


ZAGREB, 19. srpnja. - Od 20. ov. mj. počinje redoviti promet motornih vlakova na pruzi Zagreb— 
Zemun i obratno. Ovim motornim vlakovima prevozit će se novine, pošta i kuriri, koji će biti 
snabdjeveni posebnim odobrenjem za vožnju tim vlakovima. Ovi vlakovi imadu važnost putničkih 
vlakova. Na ovaj način omogućit će se brzi prevoz kurira između Zagreba i Beograda, a oba grada 
i stanice na pruzi dobivat će redovito novine u najkraćem vremenu. Tako će beogradske novine isti 
dan stizati u Zagreb oko 10 sati prije podne, a zagrebačke novine stizat će u Beograd oko 4 sata 
ujutro. Za sada se uvadja dva motorna vlaka. Vlak br. 102 polazi iz Zagreba u 18.00 i dolazi u 
Zemun u 3.32, a vlak br. 101 odlazi iz Zemuna u 0.00 sati i dolazi u Zagreb u 9.05. Vozno vrijeme 
je devet sati, a toje za skoro deset sati uštede na vremenu prema putničkom vlaku, jer je skraćeno 
vozno vrijeme i nema toliko zadržavanja na medjustanicama, kao kod putničkih vlakova. 

Knj 


»Vjesnilc«, 7. kolovoza 1962. 

Na more: svaki dan 20 tisuća građana 

Više od 20.000 Zagrepčana svakoga dana putuje vlakovima na Jadran. 

Trinaest redovitih i izvanrednih vlakova prema Rijeci, Splitu i Sibeniku ispunjeni su uvijek do 
posljednjeg mjesta. Zagrepčani često putuju na »jednoj nozi« jer iako se u četiri vlaka (tri za Split, 
jedan za Rijeku) mogu rezervirati mjesta i deset dana unaprijed oni koji se posljednji čas odlučuju 
na put moraju zauzeti jedino slobodno mjestu — u hodniku. 


Kritični dani kada je gužva na kolodvoru i u vlakovima najveća jesu od 1. do 6.u mjesecu, a u 
tjednu petak, subota i nedjelja. 


»VEČERNJI LIST četvrtak 2. listopada 1969. 
»Vlak u smijehu« zamalo - razgrabljen 
»KARTA JE VU ŽEPU!« 


e U subotu samo gosti sa»zagorskim cugom« & Toni Leskovar»gost-pajdaš« & U Zagorje sa»Zagorcem« 
& Veselica do »fajrunta« 


Prvidan slobodne prodaje karata za »zagorskicug« i kazališnu predstavu»Hipokondrijakuš« iliti 
»Misli bolesnik«, koja se vrši u poslovnici »Zagreb-expressa«, Bogovićeva 1 b, pokazao je da 
među Zagrepčanima postoji veliko zanimanje za subotnji posjet Krapini. 


»Vlak u smijehu«, koji polazi 4. listopada u 17 sati s petog perona Glavnog kolodvora, zamalo je 
razgrabljen. »Karta je vu žepu« već velikog broja »pajdaša«, koji su odlučili da se s kajkavskom 
komedijom »Hipokondrijakuš« i »degustacijom« u krapinskim birtijama vrate nekoliko decenija 
u prošlost, zaborave na brijege svagdašnje i razvesele u ambijentu koji to, kao rijetko kada, gotovo 
stopostotno garantira. 

Domaćini u Krapini, koji su posjet Zagrepčana shvatili vrlo ozbiljno i izvršili niz organizacionih 
priprema, poručuju automobilistima da u subotu 4. listopada po mogućnosti zaobiđu 
Krapinu. Grad će biti »otvoren« samo za goste iz »zagorskog cuga«. A u cugu »se bu cugalo« 
već od samog polaska. Zagrebački»Vinoprodukt« uključio se uakciju»Studija« i»Večernjeg lista«, 
poklonivši izletnicima stotinu i dvadeset boca pozntog vina »Zagorec«. U svakom vagonu, koji će 
nositi originalna imena (»Kaj«, »Vundrovec«, »Potepuhw«, »Zgubidan«, »Cintek«, »Grabancijaš«, 
»Lepe ti je« itd.) putnike će dočekati sanduk s bocama »Zagorca«. Dakako u količinama, koje će 
garantirati da se nitko neće »nedolično ponašati na predstavi »Hipokondrijakuša« u izvođenju 
ansambla Varaždinskog kazališta »August Cesarec«. 


Među putnicima, kao što smo već najavili, bitće iniz popularnih ličnosti. Osim»glavnokomandujućeg« 
Drage Bahuna u liku Petrice Kerempuha, izletnicima će se pridružiti i poznati pjevač kajkavskih 
popevki Toni Leskovar, koji je bio oduševljen pozivom da bude »gost-pajdaš«. 


Uglavnom, od polaska iz Zagreba pa do »fajrunta« uranimjutarnjim satima, bit će zabavno i veselo. 


»Večernji list« 3. i 4. velače 1973. 
Najudobniji Yu — vlak 


Novi »Marjan Express« prekjučer je imao prvi dan »redovne službe«. Rasprodan gotovo do 
posljednjeg mjesta novi je vlak povezao prve putnike iz Zagreba u Split. 


»Francuz« kako ga popularno zovu nije razočarao brojne putnike, sudeći barem po prvoj vožnji. 
Pružio im je udobna »avionska« sjedala, klimatizaciju, uslužno osoblje i snažne motore koji 
skraćuju trajanje putovanja. Istina, zlopamtila bi zaključila da je na prvoj vožnji »francuz« za 
nekoliko minuta »viznevjerio« vozni red. No tomu ne treba uzeti za zlo, možda je krivac snijeg koji 
je padao dijelom puta, možda naprosto nije »navilao« na prugu. Ta »greška« popravljena je već na 
povratku u Zagreb kad je predviđeno vrijeme vožnje poštivano u »minutu«. 


86 


Vestibil Glavnog kolodvora prije preuređenja 


Glavni kolodvor — peroni 


87 


Središnji dio zgrade Glavnog kolodvora 


Pogled na južni dio Zagreba i Glavni kolodvor 


\ 


Trg bana Jelačića krajem siječnja 1991. godine 

ŽELJEZNICA 
KAO 
INSPIRACIJA 


Vlatka Škorić 


ni ŽELJEZNICA KAO INSPIRACIJA 


Stoljećima, stoljećima putovalo se pješke, na 
konjima, poštanskim i drugim kočijama... Ali 
oduvijek se putovalo i to s različitim razlozima. 
Dio putnika je putovao i bilježio, bilježio i 
putovao... Pojavom željeznice mogućnosti 
putovanja sve su se više povećavale, sve više je 
putnika bilježilo svoje događaje putem... Tako 
su nastali rado čitani putopisi i druge bilješke s putovanja koje su onima koji 
nisu mogli putovati nadoknađivali propušteno. 


Hrvatska književnost obiluje piscima koji su čitav životni vijek proveli na putu. 
Neki su bilježili više, neki manje, neke čitamo radoznalo gutajući tekst a uz neke 
zijevamo ... U skromnoj kućnoj biblioteci listam putopise Šenoe, Matoša i Krleže 
i bilježim rečenice vezane uz putovanje željeznicom te slike oko tadašnjeg 
Glavnog kolodvora. 


U »Obzoru« 1873. godine, tek mjesec dana nakon puštanja u promet pruge 
Karlovac—Rijeka, August Senoa piše svoj znameniti putopis »Hrvatski 
Semmering« i u njemu se osvrće na događaje, vrijeme, ljude i krajeve oko te 


pruge. 


»Dragi prijane! Čudni li smo ljudi mi Hrvati. Brzo planemo i brzo zašutimo. To tije naša nesretna 
narav, a ta narav nije se nikad zatajila u našoj povijesti. (...) 


Nisi star, kao nija, nu dosta toga pamtiš što se za posljednjih desetak godina lijepa snivalo »za 
spas mile nam domovine«. Pamtit ćeš dakle silu novinskih članaka, brošura, molba, odluka, 
dogovora, gdje se u sav glas vikalo u svim našim rodoljubnim zborovima: »Željeznica do Rijeke, do 
Jadranskog mora!«Ija se drznuh tada kušati svoju željezničku mudrost u različnim časopisima. 
Čini mi se da je Hrvatska u ono doba bila lokomtiv, a Rijeka dimnjak kud je silna para izlazila. 
(...) A poslije? Sve zašutjelo. 


(...) Dok su naše željezničke predstavke počivale u prahu, dok su vatreni članci trunuli u zapećku, 
rađalo se irađalo među nama znamenito, monumentalno djelo, inapokon izašlaje gotova na svijet 
željeznica do Rijeke, nekad živa želja našeg naroda. (...) 


Da govorim oficiozno, reći ću ti ukratko: nema tomu ni mjesec dana da je karlovačko-riječka 
željeznička pruga otvorena. Slave nikakve, sve mirno i tiho. U nas se malo o tom govorilo. Službeni 
oglasi, prilijepljeni po zagrebačkim uglovima, dokazivali su nam taj fakat u nekoliko vrlo suhih 
riječi na hrvaskom, a da još bolje razumijeno — i na mađarskom jeziku (...).« 


Poznatim ironičnim stilom dalje opisuje svoje putovanje na kojem zna već 
otprilike što ga očekuje, jer je prugu prošao sa prvim pokusnim vlakom. Opis 
počinje sa karlovačkim kolodvorom i konstatacijom: 


Putovanje između neba i pakla 


»Vele da će se graditi nov kolodvor. Država namaknula krupnije gradivo i raspisala natječaj, al 
nitko se nije našao da gradi pod jeftinu cijenu i bojim se da se poslije bečkog »praska« neće skoro 

tkogod naći. Algle! Većje pojurio novi željeznički vlak preko kupskog gvozdenog mosta koji počiva 
na tankim kamenim stupovima. Sad je stao. Iz dimnjaka vije se i vitla bijeli dim u plavetno nebo. 
Kotlina bruji rogoborno, i kadšto zviždne zviždalo. Brzol Sjednimo. Valja prevaliti do Rijeke 23 
milje dobra puta sve uzbrdo, nizbrdo. Hvala Bogu, rekoh si, raširiv se u parovozu. Sad ćemo! Imao 
sam kad sve promatrati. Vozio sam se pokusnim vlakom, dakle polaganije. Vagoni te nove 
željeznice ukusni su i udobni. Polaze, čini mi se iz neke gradačke tvornice. Nisu dakako toli udesni 
kao njihova ruska braća na bečkoj izložbi, gdje u jednom vagonu ima predsoba, i salon i ložnica, 
nu svakako mnogo bolji nego komične kolibe Južnog željezničkog društva, koje baš nije vješto 
galanteriji prema općinstvu.« 


Potom opisuje prirodu uz Mrežnicu, uz svaku postaju bilježi neke povijesne 
podatkeili sjećanja naljude, a prolazeći kroz Generalski Stol opisuje ravnodušnost 
ljudi prolaskom željeznice. Poslije Tounja bavi se čak i količinom ugrađenog 
kamena u željezničke nasipe a iz podataka o »tehničkoj strani« pruge, vidi se da 
je pomno proučavao nacrte i pratio njenu gradnju. Uz Ogulin vraća se u povijest 
Zrinskih i Frankopana, uz Gomirje opisuje pravoslavni manastir Gomirje koje 
je još 1604. naseljenim uskocima dao sagraditi Juraj Frankopan, a nakon 
Vrbovskog bilježi: 


»Čudno je to čuvstvo juriti ovim gorskim putem čas visoko nad rijekom među golim kamenom, čas 
sred crne vite šume, čas sred zelena javorja, čas crnom utrobom gore, gdje ne vidiš van tisuće 
iskkara, gdje ne čuješ van gromor parostroja-toje putovanje među nebom i paklom. Sllike mijenjaju 
se minjimice, tek što je oko uhvatilo jednu, već se pojavila druga slika, koju će začas uništiti treća. 
Čovjek zaglibi se u tu vjekovitu mijenu, oko mu nekako otupi, duša kanda sniva. Nigdje širom 
čovjeka, nigdje ljudskog stana, nigdje života. Samo kadšto probudi te oštar zvižduk parostroja, 
koji se dulji i odjekuje gorskim tjesnacem dok se ne raspline po čestim zavojima gorja. (...)« 

Martin iz Zagreba... 


Putnik nad putnicima hrvatske književnosti svakako je Matoš. Godinama je 
izbivao iz Zagreba, pa se u njega vraćao i ponovno odlazio ... U putopisu u 
nastavcima pod zajedničkim naslovom »Kod kuće« 1905. godine piše, nakon 
jedanaestogodišnjeg izbivanja: 


»Martin iz Zagreba, Martin u Zagreb. Već jedanaest godina ne vidjeh grada gdje najslađe na svijeu 
zvuči slatki kaj, riječ što grčki znači i«. (...) Ne poimah da me od Zagreba dijeli tek nekoliko časaka 
ikao omađijan posmatrah zamagljeno lipanjsko jutro jer oslijepih za desetak godinica i iznenada, 
kao pušteni sužanj, progledah na suncu dragog zavičaja. I kradom, kao pobjegli robijaš što gleda 
u izbu gdje mu prede ljuba za drugog isprošena, gledah i gledah staru poznatu sliku, istu istacku 
kaojučer: sela, polja, zelena sanjivost Zagrebačke gore, Medvedgrad kao krnjizub, savski mostovi 
— čisto raspoznajem glas švinmajstera Arnolda Lesića - cesta s alejom i ženskom robijom. I kao 
čudo, kao nenadana sreća sinu Grič, na jutarnjem suncu svanu Zagreb, grad ptičara Divkovića 
iB. Zeiningera, grad Mandalice, Kregerice, Pohaničke i Zlatne košarice, grad Deželića i Crnetića, 
Ivana Krst. Tkalčića, grad Masneca, fašnika, Krvarića, Krvavog mosta, sv. Marka i sv. Brcka, grad 
Benka, Bedenka, Benkovića i Mucafira, Atena državnih odvjetnika, Srpske banke, židovskih 
aferista, »fićulaja« i ježuvita, glavni grad bez države i prijestolnica bez prijestolja, ljepši od Pariza 
ijadniji od slobodnog švajcarskog sela, rodni grad Kvaternikov, dragi prokleti naš Zagreb, ljubljen 
tolikom mržnjom i mržen tolikom ljubavlju! 


Izašavši iz glavne stanice na trg, ne mogah ga poznati. Na vrtovima i poljima gdjeje samnom rastao 
pasulj, kupus, krumpir i kukuruz, gdje se igrasmo »šintera«, špekula — o silnim luknjicama da i ne 
besjedim — izrasle palače elegantne kao u Nizzi i Ženevi. Malo površna, štukaturska i nesolidna 
kultura, ali ipak — kultura! To se osjeća došavši sa Balkana!« 


Kao zadrti kritičar vremena u kojem je živio, a zbog čega je prilično stradavao, 
Matoš nije mogao trpjeti mađaronštinu koja je tih godina, oko 1909. kada piše 
zapis »Zagreb po danu«, cvjetala na sve strane srca Hrvatske, Zagreba: 


»Zagreb prije svega nema hrvatskog obilježja, barem ne u onolikoj mjeri koliko bi to moralo biti. 
Kolodvor, dominirajući najmoderniji dio grada, sasvim je mađarski i u njegovoj se okolici osjećate 
kao u mađarskoj koloniji. Taj mađarski karakter imaju i financijski uredi, da ne spominjem pošte 
s izazivačkim mađarskim grbom i drskom arhitekturom mađarske čarde, seoskog bircuza, sa dva 
tornjevita krova, gdje mjesto slanine kao da se suše šunke hrvatskih zajedničkih činovnilka.« 

Kolodvor - bijedna prizemnica 


Najveći hrvatski književnik ovoga stoljeća, Matošev sljedbenik u kritizerstvu 
svake opačine, Miroslav Krleža, ne jednom dotakao se putovanja i želejznice. 
Njegov nemirni duh vodio ga je na razne strane i uvijek vraćao na njegov Gvozd. 
U knjizi »Izlet u Rusiju«, 1925. godine, piše: 


»Svi mi živimo na zabitnoj provincijalnoj stanici austrijske Južne željeznice i kolodvor je naš 
bijedna prizemnica od crvene cigle. Provincija! Crna, blatna, nesretna, zaboravljena provincija! I 
sve što se zbiva za posljednjih pedeset godina, to je to, da na ovakvim provincijalnim stanicama 
čekaju glupi umorni putnici svoje glupe i dosadne vozove, prisluškujući nemoćnom zvuku 
sordinantnog zvonca, kako nema smisla putovati i ne putovati, kako nema smisla očekivati 
dosadne provincijalne vozove koji ne stižu ikako je neizrecivo dosadno živjeti po blatnim gradskim 
periferijama, osjećatičežnju za daljinama ilijeno tonuti sve dublje u močvarnom mulju provincijalne 
dosade. O, da nam je otputovati, pa makar do Krškog ili do Konjščine, a ne ovako beznadno zuriti 
u našu malu kolodvorsku provincijalnu zgradu od crvene cigle, u jablanove, pilane, kasarne, 
slušati harmoniku iza plota a istodobno znati kako mi sa svojim malograđanskim, 
pseudointeligentnim nazovi sposobnostima što zveckaju od praznine kao zvonca na provincijalnim 
stanicama , nikad ne ćemo moći da prebacimo mostove u nove, velike, vedre stvarnosti. Da se 
otmemo, da se dignemo, da učinimo nešto.« 

